Mahkamah Christchurch dikawal ketat

WELLINGTON: Kompleks mahkamah di Christchurch dikawal ketat susulan prosiding jatuh hukum terhadap lelaki yang yang menyerang dua masjid dan menembak mati 51 orang Islam, tahun lalu.

Ia dikawal oleh pasukan keselamatan dengan pita larangan polis dipasang di sekitar bangunan mahkamah.

Selain itu, anjing pengesan turut memeriksa petugas media dan kakitangan mahkamah yang beratur untuk memasuki bangunan berkenaan.

Prosiding jatuh hukum itu dijangka berlangsung empat hari bermula Isnin. Lebih 60 individu dari memberikan kenyataan impak mangsa (VIS) sebelum hakim menjatuhkan hukuman.

Tertuduh, Brenton Tarrant, 29, sebelum ini mengaku bersalah atas 51 pertuduhan membunuh, 40 pertuduhan cubaan bunuh dan satu pertuduhan keganasan.

Dia berdepan dengan hukuman penjara sepanjang hayat. Difahamkan, tertuduh itu diletakkan di lokap di tingkat bawah mahkamah.

Dalam pada itu, mahkamah juga akan memberitahu wakil media mengenai butiran yang boleh diterbitkan atau tidak, pada akhir Ia bagi memastikan Tarrant tidak mengambil kesempatan itu untuk menyebarkan propaganda aktiviti keganasan.

Dalam pada itu, prosiding itu akan diterjemahkan secara langsung ke dalam lapan bahasa juga disediakan bagi memenuhi keperluan masyarakat Muslim New Zealand yang terdiri daripada pelbagai bangsa dan keturunan.

Pada kejadian 15 Mac tahun lalu itu, Tarrant melepaskan tembakan di dua masjid Christchurch dan menyiarkannya menerusi penstriman langsung di Facebook.-AFP

See author's posts


Lelaki naiki bot dikhuatiri hilang

KUCHING: Seorang lelaki dikhuatiri hilang di perairan Kampung Pasir Pandak sekitar 12.30 tengah hari tadi.

Jurucakap Pusat Gerakan Operasi (PGO) Bomba Sarawak dalam kenyataan hari ini berkata, menurut saksi kejadian, beliau terlihat seorang lelaki memakai baju hitam telah menaiki sebuah bot kecil dari perairan Kampung Pasir Pandak menuju ke perairan laut Sedungus Salak.

“Setelah beberapa minit kemudian beliau ternampak bot yang dinaiki oleh lelaki tersebut terumbang-ambing di tengah laut kemudiannya telah hilang daripada pandangan dan hanya kelihatan peti berwarna hitam terapung,” katanya.

Dalam pada itu, beliau berkata, seramai tiga anggota dari Balai Bomba dan Penyelamat (BBP) Petra Jaya dikerahkan ke lokasi kejadian.

Oleh Mohd Neenatul Aizal

See author's posts


Elak politik ekstrim

LAWAS: Pilihan raya adalah perkara serius yang perlu diberi perhatian utama oleh rakyat dalam menentukan masa depan dan hala tuju negeri ini.

Politik ekstrim yang menyentuh isu agama, budaya dan perkara yang mengugat perpaduan dan keharmonian masyarakat majmuk perlu di elak.

Timbalan Ketua Menteri yang juga calon Gabungan Parti Sarawak (GPS) Dewan Undangan Negeri (DUN) Bukit Sari Datuk Amar Awang Tengah Ali Hasan menjelaskan bahawa dalam pilihan raya kekuatan semua pihak tidak boleh dipandang ringan.

“Masing-masing ada kelebihan dan kekuatan sendiri, jika tidak tentulah mereka tidak bertanding…untuk apa,” katanya kepada media selepas mempengerusi mesyuarat dengan beberapa jawatankuasa Parti Pesaka Bumiptera Bersatu (PBB) Cawangan Bukit Sari Lawas semalam.

“Kempen perlu berhemah dan matang agar perpaduan antara kaum, agama, latar belakang yang berbeza tidak dijaja sebagai modal politik.

“Selama ini saya sentiasa memastikan seluruh rakyat di Lawas diberi perhatian sama rata dan sama rasa tanpa ada perbezaan.Ini juga dilakukan oleh Ahli Parlimen kita Dato Henry Sum yang tidak mengabaikan mana-mana kaum dan agama dalam politik matang yang menjadi berteraskan kesatuan rakyat,” tambah beliau.

Awang Tengah turut menegaskan bahawa GPS terus mengutamakan rakyat dan segala kepentingan, keutamaan rakyat dalam segenap aspek akan diberi keutamaan seperti keperluan infrastruktur, kebajikan dan lainnya akan terus diutamakan.

“Kita mengakui sebagai manusia biasa memang ada kelemahan dan kekurangan.

“Namun demikian, disebabkan kita berhubung rapat dengan rakyat dan sering berdampingan dengan mereka maka kita terima segala pandangan mereka untuk kita meningkatkan perkhidmatan kita,” tambahnya.

Seterusnya beliau turut mengingatkan rakyat bahawa pihak pembangkang akan terus menggunakan isu tanah sebagai modal kempen berbanding isu besar lain yang perlu diberi perhatian.

Awang Tengah memberi jaminan bahawa kanan tanah Sarawak melindungi hak rakyat termasuk pemilikan tanah hak adat bumiputera dan sebagainya sejajar dengan bukti dan perundangan.

“Kita lihat saja, selepas pilihanraya mereka hilang dan rakyat akan kembali balik kepada kita untuk mendapat berbagai bantuan dan sebagainya,” ujarnya.

Bekas Ahli Dewan Undangan Negeri (ADUN) Bukit Sari yang mempertahankan kerusi untuk penggal ke-8 setelah mula memenanginya pada 1987 menyeru rakyat melaksanakan tanggungjawab menunaikan undi.

“Bagaimanapun mereka mesti mematuhi segala Standard Oeperasi Prosedur (SOP) dan arahan yang dikeluarkan pihak kerajaan.

“Keselamatan dan kesihatan semua adalah penting dan kerana itu, bersama kita patuhi SOP dan segala arahan yang dikeluarkan pihak berkuasa,” jelasnya.

Oleh ADENG EDRUS

See author's posts


Selami ‘denyut nadi’ rakyat

SONG: Pemantauan berterusan setiap projek pembangunan yang dilaksanakan untuk kesejahteraan dan mengatasi masalah rakyat amat penting, kata Ahli Dewan Undangan Negeri (ADUN) Katibas, Lidam Assan.

Menurut beliau, ia juga amat penting bagi memastikan setiap projek yang dilaksanakan memathui piawaian dan standard yang telah ditetapkan.

“Saya akan bersama rakyat untuk memantau semua projek yang akan dilaksanakan supaya perlaksanaannya mememuhi piawaian atau standard spesifikasi yang ditetapkan, tiada kompromi dalam mengatasi masalah rakyat,” katanya.

Beliau berkata demikian ketika ditemui selepas Program Ngabas Rakyat, I’m with you di Rumah Nobert Nanga Sesawa, Rumah Kanyan Ulu Lajan, Rumah Erung Sebuluh dan Rumah Josly, Muyong di sini, baru-baru ini.

Mengulas lanjut berkenaan program berkenaan, Lidam memberitahu ia adalah bagi beliau memahami dengan lebih mendalam masalah dan keperluan rakyat di DUN Katibas.

“Dalam saya membuat perancangan saya perlu melihat, mendengar dan merasa sendiri keadaan rakyat supaya seboleh-bolehnya apa yang kita buat ada kesan yang baik untuk rakyat,” katanya.

Menurutnya, program atau lawatan seperti itu juga penting bagi membolehkan beliau mendengar ‘denyut nadi’ rakyat di kawasan untuk dibawa kepada pihak yang berwajib atau diketengahkan kepada pemimpin di peringkat atasan.

“Kita tak nak apa yang kita buat tidak selari dengan keadaan dan kehendak rakyat. Oleh itu saya semampunya akan melawat ke tempat tempat terpilih dalam perancangan yang akan di angkat ke peringkat atasan,” tambahnya.

See author's posts


Memandu ketika mabuk didenda RM3,000

KUCHING: Seorang lelaki yang memandu dalam keadaan mabuk didenda RM3,000 atau satu bulan penjara sekiranya gagal membayar denda oleh Mahkamah Majistret kelmarin.

Tertuduh, Braden membayar denda tersebut.Ketua Jabatan Siasatan dan Penguatkuasaan Trafik Sarawak, Superintenden Alexson Naga Chabu memberi amaran kepada pengguna jalanraya supaya tidak memandu secara mabuk kerana pihak polis akan lebih kerap membuat pemeriksaan untuk mengelak kemalangan jalan raya akibat pemanduan mabuk.

Alexson berkata pada 1 April dua tahun yang lalu, tertuduh memandu di sepanjang Jalan Tabuan pada jam 1.06 pagi apabila dia disuruh berhenti dan diperiksa polis semasa Ops Mabuk. Tertuduh didapati mabuk dengan kandungan alcohol yang tinggi setelah diperiksa.

Tertuduh kemudian menjalani satu lagi pemeriksaan di Hospital Umum Sarawak (HUS) di mana keputusan menunjukkan bahawa kandungan alcohol di dalam badan tertuduh adalah 99 mg / 100ml, melebihi had yang dibenarkan iaitu 80 mg in 100ml.

Braden didakwa di bawah Seksyen 45A (1) Akta Pengangkutan Jalan 1987 kerana memandu di bawah pengaruh alkohol melebihi had yang dibenarkan.

Kes didengar oleh Majistret Zaiton binte Anuar.

See author's posts


Ketua PBB, Presiden Ukraine gesa inisiatif bijirin laut hitam dilanjutkan

KIEV: Presiden Ukraine Volodymyr Zelensky dan Setiausaha Agung Pertubuhan Bangsa-Bangsa Bersatu (PBB) António Guterres pada Rabu menggesa Inisiatif Bijirin Laut Hitam yang bakal tamat pada 18 Mac dilanjutkan, Xinhua memetik Interfax – agensi berita Ukraine.

Bercakap selepas mengadakan pertemuan dengan Guterres di Kiev, Zelensky menekankan kepentingan inisiatif untuk keselamatan makanan global.

“Kesinambungan Inisiatif Bijirin Laut Hitam selepas 18 Mac amat diperlukan buat seluruh dunia,” kata Zelensky.

Sementara itu, Guterres berkata bahawa kira-kira 23 juta tan bijirin telah dieksport di bawah inisiatif itu dan membantu menurunkan harga makanan global.

“Saya ingin menegaskan bahawa betapa pentingnya Inisiatif Bijirin Laut Hitam diteruskan,” kata Guterres.

Pada 22 Julai 2022, Turkiye, PBB, Rusia, dan Ukraine menandatangani perjanjian di Istanbul untuk menyambung semula eksport bijirin Laut Hitam, bagi memastikan bekalan ke pasaran global di tengah-tengah konflik bersenjata Rusia-Ukraine.

Perjanjian itu tamat tempoh pada 19 November 2022, telah dilanjutkan selama 120 hari lagi. Guterres berulang kali meminta perjanjian itu dilanjutkan. – Bernama

See author's posts


Bekalan 8.2 juta dos Sinovac menjelang Jun

KUALA LUMPUR: Kerajaan akan mempunyai bekalan 8.2 juta dos vaksin Sinovac menjelang akhir Jun dengan 3.8 juta daripadanya melalui proses secara “fill and finish” oleh Pharmaniaga Life Science Sdn Bhd.

Menteri Kanan (Kluster Keselamatan) Datuk Seri Ismail Sabri Yaakob berkata, sebanyak 4.4 juta dos vaksin Covid-19 itu diimport terus dari China dengan 400,000 telah diedarkan, satu juta telah diterima manakala baki tiga juta lagi diperoleh akhir bulan depan.

Kilang Pharmaniaga Life Science telah menyiapkan 1.8 juta dos vaksin Sinovac serta dua juta lagi dijangka pada akhir Jun ini dan ini bermakna sejumlah 8.2 juta dos vaksin jenis ini mampu dibekalkan kepada kerajaan, katanya pada sidang media selepas menyaksikan proses pengilangan ‘fill and finish’ di kilang Pharmaniaga Life Science Sdn Bhd di Puchong dekat sini semalam.

Turut hadir Pengarah Urusan Pharmaniaga Berhad Datuk Zulkarnain Md Eusope.

Ismail Sabri berkata, usaha syarikat itu juga berupaya membantu kerajaan untuk mempercepatkan proses vaksinasi kepada rakyat.

“Tidak timbul isu kekurangan bekalan kerana Pharmaniaga Life Science boleh bantu dengan kilang yang ada… kalaulah benar seperti digembar-gembur di luar sana iaitu kekurangan bekalan, dengan apa yang kita ada hari ini seperti yang saya kata tadi minimum menjelang penghujung Jun kita boleh bekalkan 8.2 juta dos vaksin,” katanya.

Ismail Sabri berkata, sehingga kelmarin, kilang Pharmaniaga Life Science telah menyiapkan sebanyak 1,889,800 dos vaksin untuk edaran dan jumlah keseluruhan pengeluaran produk vaksin dari kilang itu ialah 2,609,800 sehingga hujung bulan Mei 2021.

Sinovac Life Sciences di China telah melantik Pharmaniaga sebagai pengedar eksklusif vaksin Covid-19 Sinovac di Malaysia pada awal tahun ini. — Bernama

See author's posts


Manfaat aplikasi media sosial

BERGELAR usahawan tidak mudah meskipun dari luarannya mereka kelihatan hebat, namun tidak ramai yang tahu jatuh bangun seorang usahawan sebelum mereka berjaya.

Bagi seorang usahawan muda, Shoniafina Chendang yang berasal dari Serian dan kini menetap di Sarikei, untuk menguruskan sebuah perniagaan seseorang usahawan perlu bijak menangani situasi terutamanya ketika mengalami kejatuhan.

Mengimbau permulaan beliau pertama kali menceburi diri dalam bidang perniagaan beberapa tahun yang lalu, Shoniafina mengatakan bahawa produk pertama dijualnya ketika itu ialah kosmetik Thailand dan makanan produk Borneo Crispy Pork Skin.

Dedahnya, pelbagai cabaran terpaksa ditempuhi terutama tahun lalu apabila ramai pembekal tidak dapat menyediakan stok disebabkan permintaan tempahan yang tinggi hingga menyebabkan pembeli mula kerisauan dan melabelkan beliau sebagai ‘scammer’.

Pernah alami kerugian

Malah katanya, disebabkan penularan Covid-19 bermula Mac tahun lalu menyebabkan beliau pernah mengalami kerugian mencecah ribuan ringgit kerana stok barangan ditempah tidak dapat dijual dan dihantar menggunakan kurier.

“Saya terpaksa membayar ganti rugi semua pembelian daripada pelanggan dan lebih memeritkan apabila pada masa yang sama saya sedang sarat mengandung sehingga pernah salah seorang pelanggan mendoakan saya meninggal apabila bersalin nanti.

“Syukur proses kelahiran anak berjalan lancar ketika itu dan kami berdua dalam keadaan sihat, malah anak yang dilahirkan aktif serta comel,” katanya ketika dihubungi Utusan Sarawak baru-baru ini.

Promosi keunikkan corak Sarawak

Menurut graduan berkelulusan Diploma Kajian Perniagaan ini, setiap corak borneo yang dikeluarkan berkait rapat dengan corak ukiran terabai, tikar anyaman Iban serta ukiran-ukiran pua kumbu Iban termasuk tatu Iban.

Katanya, beliau mempunyai tukang jahit yang diupah khas manakala segala reka bentuk corak merupakan keluaran jenama beliau sendiri iaitu MS Sonia Legacy.

“Antara produk yang dikeluarkan ialah baju corak borneo, cadar getah dan berzip, baju croptop,singlet peplum, seluar palazo kain sarung, baju kelawar dan langsir dan setakat ini, produk saya hanya dipasarkan di pasaran domestik, belum lagi di peringkat pasaran luar,” katanya yang berusia 26 tahun terbabit.

Biarpun kini hanya memasarkan produk keluarannya menerusi platform digital semata-mata, namun jenama ini tetap berjaya cipta pengikutnya tersendiri di seluruh Sarawak.

“Bagi saya, untuk melakukan sesuatu perlu ada minat yang mendalam, tidak dinafikan saya juga pernah merasa ‘down’ tetapi tidak pernah terlintas dalam fikiran saya untuk berhenti,” katanya yang turut berharap agar produknya mampu menembus pasaran antarabangsa pada masa akan datang.

Paparan cadar, pakaian dan langsir bermotifkan Borneo menerusi akaun media sosial setiap hari, menjadi medium ibu kepada seorang cahaya mata ini menangani impak peningkatan kos sara hidup sekali gus menarik minat pengguna untuk membeli produknya.

Menerusi kaedah berkenaan kata pemilik Facebook Shoniafina Liew dan ‘page’ MS Shonia Legacy ini, beliau mampu bertapak dan bertahan dalam suasana himpitan susulan penularan Covid-19.

“Saya menggunakan sepenuhnya aplikasi media sosial seperti Facebook dan Instagram untuk mempromosikan produk kepada orang ramai malah saya turut menggunakan ‘Facebook advertise’ untuk menarik ramai pengguna melihat ‘page’ saya.

“Malah saya juga turut menggunakan siaran langsung menerusi laman Facebook baru-baru ini untuk memperkenalkan produk baharu iaitu cadar, baju kelawar borneo dan langsir bercorak borneo untuk dipromosikan kepada orang ramai,” katanya.

Dalam pada itu beliau turut menasihati  golongan belia yang mahu menceburi bidang perniagaan supaya mulakan perniagaan mereka menggunakan modal yang kecil dan jangan pernah berputus asa.

“Bermulalah secara perlahan-lahan, berfikir positif kerana setiap langkah yang disusuli dengan niat pasti akan membuahkan hasil,” ujarnya.

Oleh SYAMIMI HUSNA

See author's posts


Pusat Khidmat Tanjong Datu terus hulur sumbangan

Lundu: Pusat Khidmat Tanjong Datu, Lundu terus giat menghulurkan sumbangan serta turun padang bertemu masyarakat setempat dalam usaha mendekatkan diri bersama rakyat.

Ketua Pergerakan Pemuda Parti Pesaka Bumiputera Bersatu (PBB) Tanjong Datu, Azizul Annuar Pehin Sri Adenan kerap turun padang bagi mewakili Ahli Dewan Undangan Negeri (ADUN) Tanjong Datu, Datuk Amar Jamilah Anu untuk menyampaikan sumbangan kepada mereka yang memerlukan.

Beliau dikatakan mirip ayahnya iaitu Allahyarham Tok Nan kerana mesra dan ramah serta gemar bergurau dengan sesiapa saja yang ditemuinya jika beliau melawat ke Lundu.

Pada lawatan kelmarin, Azizul telah menyampaikan sumbangan kepada keluarga Allahyarham Azeli Jirin di Kampung Bajo Lundu yang meninggal dunia pada Jumaat lalu akibat kemalangan.

Seterusnya, beliau bersama Skuad Sayang N3 Tanjong Datu, Pergerakan Wanita PBB Tanjong Datu turut menghantar sumbangan kerusi roda kepada Hadiah Laili di Kampung Pandan Lundu.

Hadiah yang terharu dengan sumbangan itu turut mengucapkan terima-kasih atas sumbangan itu yang akan memudahkan beliau bergerak di dalam rumah.

Hadir sama, Ketua Pergerakan Wanita PBB Tanjong Datu Fatimah Abdullah, Ketua Ranting PBB Ranting Pandan Ahmad Jais Dillah serta ahli-ahli jawtankuasa yang lain.

See author's posts


10 mural jadi tarikan di Sibu

SIBU: Bandar ini mempunyai 10 mural di lokasi berbeza untuk memperingati kebudayaan, kesenian dan cara hidup sekali gus menjadi tarikan pengunjung ke bandar yang terkenal dengan mercu tanda ‘Angsa Putih’ itu.

Ia adalah kebiasaan untuk kedai makan dan minum yang mempunyai mural seperti di Jalan Blacksmith.

Mural tersebut menonjolkan sebuah gerai “Dian Mien Hu” yang telah berniaga selama 56 tahun di situ sekali gus membawa kenangan manis terutamanya bagi mereka yang kembali ke bandar ini dari negara lain.

Selain itu, terdapat juga mural di hadapan yang menampilkan kedai herba Cina tradisional di Jalan Channel.

Namun, salah satu mural yang mendapat perhatian adalah berkaitan dengan penyeludupan manusia di sebuah bangunan swasta di Jalan Channel.

Rentetan mural itu, seorang warga asing merakamkan gambar mural tersebut dan bertanya mengenai masalah penyeludupan manusia yang serius berlaku di situ.

Mural itu dibuat di bangunan yang sebelum ini diduduki oleh Jabatan Imigrasi dalam 1960-an.

Pada masa sama, seorang warga Sibu memberitahu lukisan mural berkaitan dengan penyeludupan manusia dibuat mungkin disebabkan ia merupakan bangunan yang menempatkan Jabatan Imigrasi pada ketika dahulu.

Oleh Connie Chieng

See author's posts


Nestlé #SkuadKebaikan MILO® hulur sumbangan

PETALING JAYA: Tujuh pertubuhan kebajikan di seluruh Malaysia telah mula menerima kiriman produk Nestlé melalui #SkuadKebaikan MILO® hasil sumbangan ikhlas rakyat Malaysia menerusi pembelian dalam talian Shopee sepanjang bulan Ramadan ini.

#SkuadKebaikan MILO® merupakan kempen yang dilancarkan oleh jenama minuman malt coklat berkhasiat kegemaran rakyat itu dengan kerjasama laman e-dagang Shopee menyatukan komuniti dalam talian di Malaysia untuk sama-sama menghulurkan bantuan kepada golongan yang memerlukan.

Kempen yang sedang berlangsung sehingga 23 Mei ini memberikan peluang kepada pelanggan dalam talian untuk menyampaikan sumbangan pek ‘bundle’ yang mengandungi serbuk MILO® serta produk Nestlé yang lain bernilai RM25, RM55, RM95 dan RM155 setiap satu.

Kesemua pembelian pek ‘bundle’ #SkuadKebaikan MILO® didermakan dan diagihkan secara sama rata kepada tujuh pertubuhan kebajikan tersebut yang masing-masing membantu golongan yang memerlukan, termasuk keluarga berpendapatan rendah dan mereka yang terkesan oleh Covid-19.

Pertubuhan yang dimaksudkan ialah Food Aid Foundation, Pertubuhan Kebajikan Baitul Hasan Kuala Lumpur, Yellow House Kuala Lumpur, Yayasan Sultanah Bahiyah, Yayasan Pesona, Persatuan Kebajikan Ummah dan Humanitarian Care Malaysia (MyCare).

Selain itu, MILO® turut menyumbangkan 10 peratus daripada hasil penjualan produk MILO® serbuk dan MILO® Mixes yang lain di Shopee sepanjang tempoh kempen #SkuadKebaikan MILO® dalam bentuk produk Nestlé kepada pertubuhan-pertubuhan kebajikan yang sama.

Pada April lalu, Nestlé Malaysia telah menyampaikan sumbangan berjumlah RM15 juta menerusi Nestlé Cares serta inisiatif lain yang disokong oleh pelbagai jenama di bawah Syarikat itu.

Maria Murni Nur Azmi, Pengurus Pemasaran Pengguna – MILO®, Nestlé Malaysia berkata beliau amat terharu dengan sokongan serta keprihatinan rakyat untuk saling bantu-membantu walaupun terpaksa menjaga jarak antara satu sama lain pada ketika ini.

“Jarak bukanlah penghalang untuk berkongsi kebaikan. Oleh itu, kami amat menghargai sumbangan rakyat dalam usaha bersama kita jaga kita agar kebaikan berkhasiat ini dapat dimanfaatkan oleh semua.”

Tambah beliau, lebih 600 pek ‘bundle’ #SkuadKebaikan MILO® telah dijual setakat ini.

“Kami berharap kiriman #SkuadKebaikan MILO® ini dapat meringankan beban komuniti yang dibantu selain membekalkan zat makanan yang diperlukan untuk melangkah jauh seterusnya.”

Bagi Food Aid Foundation, sumbangan ini amat dialu-alukan ketika usaha untuk menampung keperluan keluarga dan komuniti yang dibantunya sedang memuncak.

Menurut Pengasas, Rick Chee, “Kami sedang giat melipatgandakan usaha kami di seluruh negara di mana impak Covid-19 telah menyebabkan ramai kehilangan punca pendapatan.

“Situasi ini semakin kritikal lebih-lebih lagi sekarang menjelang Hari Raya Aidilfitri. Keluarga yang terjejas ini, termasuk golongan miskin bandar di sekitar Lembah Kelang, langsung tidak berkemampuan sehingga terpaksa bergantung sepenuhnya pada bekalan bank makanan kami untuk kelangsungan hidup.”

Sementara itu, di Kedah tempat Yayasan Sultanah Bahiyah beroperasi, kiriman  #SkuadKebaikan MILO® akan dimanfaatkan oleh komuniti di kawasan pedalaman yang mana bekalan makanan semakin terhad disebabkan oleh impak COVID-19.

“Sebilangan besar penerima bantuan kami masih belum dapat menyesuaikan diri dengan kehidupan norma baharu. Kami bersyukur kerana sumbangan #SkuadKebaikan MILO® ini setidak-tidaknya memastikan mereka tidak terputus bekalan bahan asas pada waktu getir ini,” kata Pengurus Besar, Misbah Binti Dato’ Haji Abdul Hamid.

Kempen #SkuadKebaikan MILO® tamat pada 23 Mei 2020. Untuk menyampaikan sumbangan serta berkongsi kebaikan tenaga berkhasiat MILO®, layari http://shopee.com.my/milo.

See author's posts


Jangan gusar projek empangan hidro Nenggiri

KUALA LUMPUR: Sesi libat urus (engagement) mengenai rancangan pembangunan empangan hidro di Nenggiri, Gua Musang, Kelantan, anjuran Suruhanjaya Hak Asasi Manusia Malaysia (SUHAKAM) pada 7 April lalu berlangsung dengan harmoni dan disifatkan SUHAKAM sebagai berjaya merungkal kegusaran impak pelaksanaannya kepada komuniti sekitar projek itu.

“SUHAKAM berpuas hati dengan sesi libat urus yang berlangsung kerana pihak TNB telahpun memberikan penerangan terperinci mengenai pelaksanaan projek ini,” kata Pesuruhjaya SUHAKAM, Jerald Joseph yang mempengerusikan sesi.

“Pihak komuniti orang asli yang terjejas dan terlibat (dengan projek ini pula) diberi peluang yang luas untuk membangkitkan sebarang pertanyaan dan kemusykilan mengenai projek ini. Proses keterbukaan di antara semua pihak berkepentingan adalah cara penting untuk pembangunan berlaku berlandaskan prinsip hak asasi manusia.

“Kami mementingkan perkongsian maklumat dengan penuh keterbukaan di samping mencari cara yang lebih mesra yang dapat mengimbangi semua tuntutan hak pelbagai pihak berkepentingan di Malaysia,” ujar Jerald Joseph di akhir sesi berkenaan.

Libat urus yang berlangsung selama tiga jam di Kuala Lipis, Pahang itu bertujuan memberikan penerangan mengenai status semasa projek serta manfaat kepada penduduk negeri Kelantan dan komuniti orang asli yang terkesan secara langsung dengan projek.

Pengisian libat urus termasuk sesi soal jawab di antara pihak-pihak yang terlibat.

Sesi dihadiri empat anggota SUHAKAM, enam pemimpin komuniti orang asli di tapak projek empangan hidro iaitu dari Pos Tohol, Pos Pulat dan Kg. Kuala Wias; 11 orang dari kumpulan Jaringan Kampung Orang Asli Kelantan (JKOAK): serta pegawai pegawal dari Pejabat Setiausaha Kerajaan (SUK) Negeri Kelantan, Pejabat Daerah Gua Musang, Jabatan Kemajuan Orang Asli (JAKOA) dan Tenaga Nasional Berhad (TNB).

Timbalan SUK Negeri Kelantan (Pembangunan), Dato’ Dr Tengku Mohamed Faziharudean Tengku Feissal dalam ucapannya berkata sesi libat urus itu dapat memberikan penerangan yang lebih mendalam kepada mereka yang terkesan dengan projek itu.

“Kerajaan Negeri Kelantan mengalu-alukan pelaksanaan projek ini kerana ia bakal memberikan manfaat kepada semua rakyat negeri Kelantan, terutama komuniti orang asli yang terlibat di kawasan tersebut.

“Di samping itu, projek hidro ini dijangka dapat membantu kerajaan negeri meminimakan impak fenomena banjir besar yang kerap melanda negeri Kelantan selain mengatasi isu perbekalan air bersih serta pengairan dan menggiatkan eko pelancongan,” katanya lagi.

Pengerusi Jawatankuasa Pembangunan & Keselamatan Kampung Orang Asli (JPKKOA) Pos Tohol, Ajeh Baharom pula berharap pelaksanaan projek pembangunan hidro itu dapat disegerakan kerana penduduk di ketiga-tiga perkampungan orang asli yang terlibat telah menunggu lapan tahun untuk ia dibangunkan.

“Majoriti penduduk di Pos Tohol, Pos Pulat dan Kg Kuala Wias telah pun bersetuju untuk berpindah ke penempatan baharu dan memulakan kehidupan di tempat baharu seperti yang di telah dipersetujul bersama JAKOA, Kerajaan Negeri Kelantan dan juga TNB. – DagangNews.com

See author's posts


Perang akhirnya meletus!

TANGKAP layar video edaran Kementerian Pertahanan Rusia menunjukkan pengeboman semasa latihan bersama angkatan tentera Rusia dan Belarus di padang tembak berhampiran Brest. • Foto AFP

KYIV: Pasukan tentera Ukraine dan Rusia dilaporkan saling berbalas serangan di kawasan sempadan utara negara ini dengan Rusia dan Belarus.

Pasukan tentera sempadan Ukraine memaklumkan, Rusia melancarkan serangan bertalu-talu ke arah mereka menyebabkan serangan balas dilakukan.

Kementerian Dalam Negeri Ukraine pula memaklumkan, pekan Shchastya yang dikuasai kerajaan negara ini berjaya ditawan kumpulan pemisah pro-Rusia.

Keadaan bertukar huru-hara selepas Presiden Rusia, Vladimir Putin mengumumkan operasi ketenteraan di timur Ukraine bagi melindungi kumpulan pemisah yang menyokongnya.

Putin menegaskan, tindakan itu dibuat selepas kumpulan pemisah pro-Rusia meminta bantuan Kremlin berdepan dengan tentangan oleh tentera Ukraine. – AFP

See author's posts


Bakal terima pembayaran rayuan BKSS akhir Julai

KUCHING: Seramai 78,123 penerima isi rumah B40 dan 270,863 bujang B40 rayuan Bantuan Khas Sarawakku Sayang (BKSS) yang dikemas kini dan layak dijangka akan menerima pembayaran oleh Kerajaan Sarawak pada akhir Julai ini.

Pengarah Unit Perancang Ekonomi Sarawak Dr. Muhammad Abdullah Zaidel berkata, jumlh ini adalah berdasarkan senarai BantuaN Sara Hidup (BSH) 2020 dan merangkumi 28,372 permohonan rayuan isi rumah B40 yang diluluskan melalui Pejabat Daerah dan sistem atas talian dengan peruntukan sebanyak RM117.18 juta.

“Sebagai kerajaan yang telus, Kerajaan Sarawak ingin berkongsi status terperinci untuk pelaksanaan insentif BKSS untuk isi rumah B40 yang layak iaitu setakat 17 Julai 2020, sejumlah 369,139 penerima isi rumah yang layak dan berpendapatan di bawah RM4,000 menerima BKSS B40.

“Itu adalah yang disenarai penerima BSH 2020 termasuk yang disenarai dibawah BSH 2019 dengan seramai 406,234 penerima isi rumah B40.

“ Sejumlah 406,234 penerima isi rumah B40 berdasarkan senarai BSH 2019 telah menerima pembayaran dengan jumlah perbelanjaan sebanyak RM304.68 juta,” katanya dalam kenyataan di sini, semalam.

Menurutnya, bagi BKSS bujang berumur 21 tahun keatas yang layak berpendapatan bawah RM2,000 setakat 17 Julai adalah 419,395, ia termasuk yang disenaraikan dalam BSH 2019 dan BSH 2020 (dikemas kini berdasarkan rayuan kepada LHDN).

“Seramai 114,683 penerima bujang B40 telah menerima pembayaran dengan jumlah perbelanjaan sebanyak RM57.21 juta manakala 270,863 belum menerima pembayaran.

“Jumlah ini merangkumi 127,819 bujang B40  yang diluluskan melalui Pejabat Daerah dan sistem dalam talian dan mereka yang lulus akan menerima pembayaran akhir Julai ini dengan peruntukan sebanyak RM135.43 juta,” jelasnya.

Tambahnya, ringkasnya, senarai pertama penerima untuk BKSS adalah dari senarai BSH 2019, oleh itu, terdapat banyak rungutan oleh sesetengah pihak bahawa mereka layak untuk BKSS tetapi tidak disenaraikan.

“Selain itu, ada juga permintaan dari golongan bujang untuk mendapatkan bantuan kerana mereka juga terkena wabak tersebut.

“Sebagai tindak balas, Kerajaan Sarawak mengemukakan rayuan untuk isi rumah B40 dan Bujang B40 yang layak dengan permohonan ditutup pada 31 Mei 2020.

“Pada 19 Jun 2020, kita menerima senarai BSH 2020 dari LHDN untuk 369,139 Isi rumah B40 yang layak dan 419,395 bujang B40 yang layak.

“Selepas itu barulah kita dapat mengesahkan senarai rayuan untuk menampung mereka yang layak tetapi tidak disenaraikan dalam BKSS .

“Jumlah keperluan perbelanjaan adalah RM80.21 juta untuk isi rumah B40 dan RM73.75 juta untuk bujang B40 yang akan dibayar pada akhir Julai 2020,” jelasnya.

Untuk rekod, setakat 30 Jun 2020, jumlah perbelanjaan Kerajaan Sarawak untuk BKSS 1.0, BKSS 2.0 dan BKSS 3.0 adalah RM1,451,99 juta dan setakat ini Kerajaan negeri telah membayar sejumlah RM745.612 juta tunai untuk program BKSS 2020.

See author's posts


Trump tetap haramkan TikTok

AMERIKA SYARIKAT: PRESIDEN Amerika Syarikat, Donald Trump tetap berdegil dan mengulangi pendiriannya bahawa negara itu akan mengharamkan aplikasi TikTok kecuali jika ia dijual pada bulan ini.

Tambah beliau, Perbendaharaan Amerika Syarikat juga mesti diberi pampasan dan ganti rugi untuk urusan penjualan tersebut.

“Baiklah, saya memberitahu mereka (TikTok) bahawa mereka mempunyai masa sehingga 15 September untuk membuat perjanjian.

“Selepas itu, kami akan menutupnya di negara ini dan saya mengatakan bahawa Amerika Syarikat harus diberi ganti rugi, mendapat pampasan yang baik, kerana kita adalah orang yang membolehkan perkara itu.

“Oleh itu, kita harus diberi pampasan, jadi Perbendaharaan harus diberi pampasan,” katanya.

Trump pada awal bulan lepas menandatangani perintah eksekutif mengharamkan operasi aplikasi dari China — TikTok dan WeChat — di Amerika Syarikat mulai 15 September ini.

Langkah pengharaman itu akan dikuatkuasakan dalam tempoh 45 hari.Perintah itu dikeluarkan ketika negara itu berusaha untuk membina rangkaian bersih susulan kemuncak kebimbangan terhadap keselamatan data peribadi yang diuruskan oleh syarikat pengeluar aplikasi itu.

Tindakan itu sekali gus dilihat memberi tekanan kepada pemilik aplikasi ByteDance yang berpangkalan di Beijing, China untuk menjualnya kepada Amerika Syarikat.

Dalam perkembangan lain, Trump menyatakan kerajaan akan memberikan lebih banyak bantuan kepada syarikat penerbangan negara itu yang terjejas teruk akibat Covid-19.

“Kami akan membantu syarikat penerbangan. Ya. Kami akan membantu syarikat penerbangan. Dan anda harus menolong syarikat penerbangan.

“Perniagaan yang sukar dan sememangnya begitu. Syarikat penerbangan adalah perniagaan yang sukar pada masa yang baik dan kami akan bersedia untuk mendapatkan kembali ke masanya yang baik.

“Anda melihat angka pagi ini. Beberapa nombor yang keluar sangat luar biasa. Kami kini mempunyai pasaran saham tertinggi sepanjang masa sekiranya purata diambil kira,” ujarnya.-AFP

See author's posts


Tetap dikerindu taja pan timpang mimit

Uji tempa tauka gaga manah agi, leka lagu kita, pia ku penemu seiku penanyi veteran ti enda ngasuh nama iya ditulis ditu. Indu ti mansutka penemu nya endang dulu suba chukup tebilang, lalu sudah dibai nandang ke ulu ke ili maya iya agi regas, kelimpah ari ti mula rekoding ba Radio Iban berengkah ari pun taun 1960an kelia.

Diatu tudah tuai enda entu kungang tang agi ga bisi dipinta merindang nba pengerami baka melah pinang ba rumah tauka hotel di Kuching ditu.

RANDAU ENGGAU PENINGA

Kelimpah ari penanyi veteran tu, penulis mega bisi berandau enggau mayuh bala peninga ke madah mengkang enda puas ati ninga leka tauka lirik dalam sekeda lagu artis rekoding ti agi mayuh endar sebarang embal, tauka seneka ati ngaga. Leka lagu bakanya patut digaga manah agi awakka nyamai, ngena sereta nyemetak didinga.

Asal iya setimbal, munyi ti ngena aja, laban mayuh peninga nadai entu bedulika reti enggau pengena leka lagu nya. Mayuh ga lagu ngena jaku tauka leka diambi ari jaku Melayu tajapan endang bisi jaku nya empu dalam jaku Iban. Ambika banding leka tauka lirik baka ‘syurga’ patut iya ‘serega’, ‘dunia’ patut iya ‘dunya’, jaku ‘cinta’ nadai dalam jaku Iban tang tau ngena ‘penyayau’ tauka ‘pengerindu’. Nadai mega jaku kitai Iban baka ‘paling’ tang bisi dikena sekeda penanyi dalam leka lagu sida. Mayuh agi leka bukai dikena awakka setimbal lalu kena ngenyukupka sada lagu siti-siti.

Laban nadai orang tauka kuasa nyemetak ditaga kena meresa, napis lalu nentu pengena enggau pemetul leka lagu, nya alai lebuh lagu nya dirikot sereta dipasang ba radio tauka dimain peninga, dia deh sekeda leka lagu nya berupai enda ngena, enda betul dikena sereta enda manah reti tauka ngemai reti ti negatif.

Dulu ari tu penulis bisi berandau enggau penanyi ke begelar Mama Rock, iya nya Rosiana Urai, ke mega tukay studio rekoding Urai Productions di Sibu.

RETI NUMBAS PEMETUL

Urai madah, bisi sekeda lagu Iban baru diatu ngemai reti ti numbas iya pengena, iya nya tau dikumbai kitai ‘negatif’ taja pan jaku dikena nya nadai salah.

“Ambika banding, bisi leka lagu ti madah indu nya enggai pulai puang, enggai pulai nadai utai ulih. Reti nya bisi negatif, laban reti nya nya enda tau enda bulih utai…lalu nama utai nya, kitai empu nemu nyagam reti nya,” ku Urai bejaku enggau penulis sereta madah diri, taja pan ukai bansa Iban, tang mereti bendar pasal jaku Iban.

“Leka lagu kitai enda patut nyilup reti ti enda manah, laban taja pan leka jaku nya setimbal, tang ukai reti semua jaku nya ngena magang, lalu kami penanyi kala mega dikempelin tauka dibantah ulih bala peninga laban ngena leka lagu ti ngemai reti ti enda manah, iya nya reti ti negatif,” ku Urai ke lama udah tebilang enggau mayuh lagu, nyengkaum Lauk Kitai, Agi Bisi Tedai Pengerindu sereta enggau mayuh lagu bukai kelimpah ari ke nyapu menang semua kategori lagu Orang Ulu ba semekih Dayak Music Awards (Dama) 2008 ba Hotel Crowne Plaza Riverside, enggau Anugerah Muzik Dayak (AMD) 2010 di BCCK suba. Iya mega bisi dikangau merindang bala mayuh ba pengerami renggat penudi AMD 2012 di Unimas. Taun 2016 ba pengerami sebaka Urai nadai dipeda enggau. Nya meh taun penudi AMD diatur.

“Kekadang ukai salah penanyi tang penyalah tauka penyaru orang ke ngaga leka lagu nya, laban komposer lirik ke ngaga lagu, ukai penanyi. Bala kami penanyi mina belagu aja,” ku Urai taja pan madah iya empu mayuh ngaga leka lagu ungkup diri empu enggau sekeda penanyi bukai, kelebih agi penanyi Orang Ulu.

Penemu Urai tu mega dipesetuju penanyi veteran Datin Senorita Linang lebuh ditanya penemu ulih penulis apin lama.

Ketuai Gerempung Artis enggau Pemusik Dayak (DAMA) Datuk Snowdan Lawan ke mega nyadi Penulung Menteri Lumba enggau Main mega sama setuju enggau penemu seduai nya tadi.

“Leka lagu ti enda manah reti tauka negatif tau ngemaruhka lagu Iban. Bala penanyi patut nyeliahka diri ari ngena leka ti bakanya. Mayuh jaku ti manah patut dikena ari ti ngena leka negatif, leka mai reti kurang meruan,” ku Snowdan lebuh ditanya penemu ulih Sada Sarawak dulu ari tu.

NYELAK TIRU

Ka tambah nya Snowdan mega bisi ditanya penemu pasal ulah nyelak tiru tauka ‘celak tiru’ dalam industri musik Dayak, kelebih agi musik Iban.

“Agi mayuh bendar orang ke ngaga salin VCD tauka CD ari original enggau nadai kemendar laban sida keran deka ngulih untung jampat sereta ungkup ka sida empu aja.

“Pekara tu ukai mina ngemai pengerusak ngagai industri tang nadai ulih ngenataika untung ti chukup ngagai bala penanyi ke ngelamatu udah bebendar ngemansangka diri,” ku Snowdan.

“Ngambika industri musik Dayak terus maju sereta nguntungka artis mayuh, ulah nyelak rumpak patut diketuka diatu,” ku Snowdan ke mega Kaban Kunsil Nengeri Balai Ringin.

Sebedau tu Sada Sarawak kala mantai ripot pasal sekeda bala artis Iban ke sama sepenemu enggau Snowdan dalam pekara nyelak rumpak tu.

Penanyi enggau tukay studio rekoding lagu Iban Jennarino Jeraki bisi betemu enggau Sada Sarawak dulu ari tu, megamadah ulah nyelak tiru VCD album lagu Iban siti penanggul besai dalam dagang industri musik Iban. Pengawa orang ke mina ngerunding diri empu deka ngambi untung jampat nya balat bendar ngerusak dagang nyual album VCD lagu Iban.

Jennarino ke begulai enggau indai tuai iya Jenny Tan (JT) sama ngempu Golden Pearl Recording Studio (GPRS) di Kuching ditu madah sida keran bendar deka ngemunaska ulah orang ke bakanya, tang nadai tentu jalai laban ukai siku dua aja.

“Diatu dagang kami berupai bendar surut bebanding enggau dua tiga taun ke udah. Enti suba, kami senang aja nyual siti album ngagai lima enam ribu, diatu ngagai tiga ribu siti album pan pedis,” ku iya lebuh betemu enggau Sada Sarawak dulu ari tu.

Penemu tu mega dipesetuju ulih siku agi penanyi enggau tukay studio rekoding ari Sibu, iya nya Cikgu Lembat Imban ti dikelala agi enggau nama Embat Lala, iya nya orang ti ngempu Panggau Buluh Pengerindu (PBP) Studio Productions.

Iya ngarapka ketuai DAMA Snowdan enggau bala komiti lengkas ngemutarka sekeda pekara ti nekul pemansang industri musik Dayak.

Kerekai musik kitai Dayak diatu, ku Embat, sigi udah meraka sempadan ke Brunei, ke Semenanjung lalu anang nyebut agi, ke Kalimantan laban bala Dayak di menua nya endang udah maju dalam industri musik sida kelimpah ari ke bisi lebih 8 juta bala raban bansa Dayak di Kalimantan Barat.

“Nya alai nadai kebuah bala artis kitai enda ulih idup senang lantang ari untung ulih sida ari musik enggau lagu sida enti penyakit riman nyelak tiru tu ulih diputarka,” ku Embat lebuh berandau enggau penulis apin lama.

Ungkupka penemu bala pemacha mayuh DAMA udah mujur deregister dalam taun 2010 suba lalu udah ngatur empat iti AMD, iya nya dalam taun 2010, 2012 2014 enggau taun 2016 suba. Patut dalam taun 2018 suba endang seiti agi AMD tang bisi penanggul mimit ngujungka iya enda nyadi. Lalu kenyau ari pun taun 2020 tu tadi tegal Kubit (Covid-19) pengawa nya lalu tejanggal, enda ulih dipejalaika. Penanggul tu nyadi sereta nekul mayuh atur rami nyentukka saritu.

See author's posts


Kediaman rasmi gabenor diserbu

RIO DE JANEIRO: Polis Brazil menyerbu kediaman rasmi gabenor Rio de Janerio, bagi siasatan terhadap dakwaan menggelapkan dana bagi pembinaan hospital untuk pesakit Covid-19.

Gabenor Wilson Witzel, bagaimanapun, menyelar tindakan itu sebagai “dakwaan politik” oleh kerajaan Presiden Jair Bolsonaro.

Polis persekutuan turut bekas kediaman Witzel dan beberapa individu lain di Rio de Janeiro dan Sao Paulo, kerana disyaki terbabit dalam “rangkaian korup”…menggelapkan dana awam yang diperuntukkan bagi menangani kecemasan kesihatan awam akibat Covid-19.

Salah satu daripada sembilan hospital yang seharusnya dibina bagi mengelakkan berlakunya keruntuhan terhadap sistem kesihatan Rio, hanya tiga hospital berjaya disiapkan, setakat ini.

Witzel bagaimanapun menafikan sebarang salah laku berkenaan.

Sebelum ini, Witzel dilaporkan tidak sependapat dengan Bolsonaro, termasuk keengganan presiden untuk melaksanakan langkah tinggal di rumah yang dilakukannya.

Sementara itu, Bolsonaro, dilihat cuba tidak memperbesarkan virus itu, selain sering menghentam polisi tinggal di rumah yang dilaksanakan kerajaan negeri, dengan alasan ia menjejaskan ekonomi.

Witzel dalam sidang media, berkata, apa yang berlaku kepadanya akan turut terjadi kepada gabenor lain yang dianggap sebagai musuh.

Negara yang mempunyai populasi seramai 210 juta penduduk, kini adalah negara kedua terbesar terkena jangkitan selepas Amerika Syarikat, dengan kematian lebih 23,000 akibat Covid-19. – AFP

See author's posts


Bangun aplikasi untuk pengguna

PETALING JAYA: Sektor koperasi diminta memberikan tumpuan dalam usaha pembangunan perisian aplikasi perkhidmatan untuk kegunaan pengguna, kata Timbalan Menteri Komunikasi dan Multimedia Datuk Zahidi Zainul Abidin.

Beliau berkata koperasi sewajarnya bersama-sama menjadi rakan strategik dengan menyertai pembangunan teknologi mengikut keperluan dan kesesuaian.

“Pembangunan aplikasi internet perlu bergerak seiring dengan pembangunan teknologi semasa dengan fokus untuk memudahkan orang ramai seperti urusan penghantaran dan penerimaan bungkusan.

“Saya pasti ruang yang ada boleh membawa pulangan yang baik kepada koperasi dan anggota kerana dengan semangat bekerjasama ini dapat memberi sinergi yang jitu dalam menyediakan perkhidmatan yang terbaik kepada rakyat,” katanya.

Beliau berkata demikian kepada pemberita selepas merasmikan majlis jalinan kerjasama sistem penghantaran dan penerimaan bungkusan secara aplikasi internet antara ASEAN Co-operative Organisation (ACO) Koperasi 1Malaysia Berhad dan Parcel365 Sdn Bhd di sini, semalam.

Zahidi berkata, gerakan koperasi negara yang dinaungi oleh Angkatan Koperasi Kebangsaan Malaysia (ANGKASA) telah banyak memajukan koperasi khas untuk membangunkan sosioekonomi ahlinya dengan menggunakan teknologi terkini.

Beliau berkata pengenalan perkhidmatan diberi nama Parcel365 itu dilihat cukup relevan kerana melibatkan perkembangan teknologi semasa yang sememangnya diberikan tumpuan oleh pihak kerajaan dan kini direalisasikan oleh gabungan kerjasama antara sektor koperasi dengan syarikat swasta.

Zahidi dalam ucapannya berkata berdasarkan laporan e-Conomy SEA 2020 yang diterbitkan oleh Google, Temasek, dan Bain & Company, terdapat peningkatan mendadak dalam kalangan pengguna Malaysia yang beralih kepada perkhidmatan digital.

Laporan itu menyatakan bahawa, seorang daripada tiga rakyat Malaysia menggunakan perkhidmatan digital buat pertama kalinya pada 2020.

Katanya kesan ketara daripada dapatan tersebut menunjukkan peningkatan tahap guna pakai teknologi digital yang tinggi dan pantas pada masa hadapan dan ini boleh diterjemahkan dalam potensi pertumbuhan yang memberangsangkan untuk sektor e-dagang, merangkumi rantaian penawaran dan permintaan. – Bernama

See author's posts


GM Klang pembekal produk bayi terbesar Asia Tenggara

KLANG: Pusat Pemborong GM Klang yang popular sebagai ‘syurga” beli-belah, kini muncul sebagai pmbekal produk mainan dan barangan bayi terbesar dan pertama di Asia Tenggara iaitu GM International Exhibition (M) Sdn Bhd (GMIE).

GMIE yang terletak di aras 5 Blok B di pusat pemborong itu menawarkan 10,000 sampel produk mainan dan barangan bayi untuk dipilih sendiri oleh peniaga dan usahawan tempatan sebelum membuat pembelian bagi perniagaan mereka.

Pengurus Pengiklanan dan Promosi GM Klang, Norsuhaida Othman berkata mana-mana peniaga atau usahawan yang masih tercari-cari pembekal secara borong produk mainan dan barangan bayi dengan harga jauh lebih murah, GMIE adalah pilihannya.

Ini kerana katanya, GMIE bertindak sebagai platform pengantara yang amat diyakini secara terus antara pengilang dan usahawan malah semua urusan pembelian termasuk penghantaran ke pintu kedai peniaga diuruskan oleh syarikat berkenaan.

“Kira-kira 70 peratus produk mainan dan barangan bayi yang ditawarkan oleh GMIE diimport dari China manakala selebihnya adalah buatan tempatan, Indonesia, Filipina dan Vietnam.

“Menerusi barangan yang dipamerkan di GMIE ini, peniaga dan usahawan boleh melihat sendiri produk berkenaan dan memperoleh maklumat terperinci mengenainya selain boleh mengujinya sehingga mereka puas hati sebelum membuat pembelian,” katanya kepada Bernama di sini, semalam.

Beliau berkata antara barangan yang ditawarkan oleh GMIE adalah pelbagai permainan elektronik, figura, anak patung, permainan luar dan kereta sorong bayi dengan kualiti kesemua produk tersebut sentiasa menjadi keutamaan kepada syarikat berkenaan.

Tambahnya, menerusi khidmat yang ditawarkan GMIE, peniaga dan usahawan tidak lagi perlu menempah barangan berkenaan secara sendiri dari luar negara dan ini dapat menjimatkan masa, wang serta tenaga mereka.

Bukan itu sahaja, Norsuhaida berkata, GMIE turut menawarkan servis tambahan seperti proses pengeluar peralatan tulen (OEM), tempahan khas permainan dan khidmat import-eksport mengikut permintaan pelanggan.

“Bagi peniaga dan usahawan yang baru berjinak dalam dunia perniagaan, GMIE turut menyediakan khidmat membantu golongan ini untuk membuat tempahan. Usahawan juga akan diberi penerangan mengenai jumlah pesanan paling minimum yang boleh dilakukan mengikut jenis barangan.

“Apa yang penting, mana-mana perniagaan yang mahu memborong barangan daripada GMIE, mereka harus berdaftar dengan Suruhanjaya Syarikat Malaysia,” katanya menambah mereka juga boleh melayari laman web gmie.com.my untuk melihat katalog barangan. GMIE dibuka setiap hari bermula jam 10.00 pagi hingga 7.00 malam- Bernama

See author's posts


Demi kesejahteraan rakyat

KUALA LUMPUR:  Kerajaan akan mengkaji semula mekanisme subsidi produk minyak supaya dapat dilaksanakan dengan lebih bersasar dan menumpukan bantuan dan subsidi kepada golongan rentan dan mereka yang benar-benar memerlukan bantuan, kata Menteri Kewangan Tengku Datuk Seri Zafrul Abdul Aziz (gambar).

“Pelaksanaan subsidi secara bersasar dijangka dapat mengoptimumkan sumber kewangan kerajaan dan penjimatan yang dicapai dapat diagihkan semula untuk program yang lebih berkesan menyumbang kepada kesejahteraan rakyat,” katanya, pada Waktu Pertanyaan Menteri di Dewan Rakyat, semalam.

Beliau berkata demikian semasa menjawab soalan Wong Hon Wai (PH-Bukit Bendera) yang ingin tahu sama ada satu penyelarasan program subsidi petrol, diesel dan gas petroleum cecair (LPG) perlu diadakan memandangkan harga antarabangsa bagi minyak mentah dan gas asli naik mendadak ketika peperangan Rusia-Ukraine yang sedang meruncing.

Tengku Zafrul berkata, program subsidi semasa melibatkan harga bersubsidi yang sama dinikmati semua golongan, tanpa mengira kaya atau miskin.

Malah, beliau berkata, golongan berpendapatan tinggi akan menikmati lebih subsidi berdasarkan tahap penggunaan yang lebih besar berbanding mereka yang berpendapatan rendah.

Menurut Tengku Zafrul, sejak awal 2021, harga minyak mentah dunia telah menunjukkan trend peningkatan yang signifikan dengan penanda aras minyak mentah Brent meningkat US$85 setong pada Januari 2022 berbanding US$55 setong pada Januari 2021.

Berikutan kenaikan itu, Tengku Zafrul berkata, kerajaan terpaksa menampung peningkatan subsidi petrol, diesel dan gas cecair memasak atau LPG yang ketara sehingga 10 kali ganda iaitu meningkat daripada RM200 juta untuk Januari 2021 kepada lebih RM2 bilion untuk Januari 2022.

Menurutnya, ditambah pula dengan isu pergolakan antara Rusia dan Ukraine, harga minyak mentah dunia telah naik mendadak ke paras melebihi US$100 setong iaitu paras tertinggi sejak 2014.

Katanya, dengan kenaikan ini, jumlah subsidi petrol, diesel dan LPG dijangka melebihi RM2.5 bilion sebulan.

“Sekiranya harga minyak mentah dunia kekal melebihi AS$100 setong, jumlah subsidi tersebut bagi keseluruhan 2022 dijangka mencecah RM28 bilion berbanding RM11 bilion bagi 2021,” katanya.

Tengku Zafrul berkata, pengguna pada masa ini hanya membayar RM2.05 seliter untuk petrol RON95, bagaimanapun, kos sebenar pada Mac telah mencecah RM3.70 seliter untuk petrol.

Katanya kerajaan terpaksa menampung perbezaan sebanyak RM1.65 bagi setiap liter.

“Sebagai contoh, setiap kali kita pergi ke stesen pam minyak dan kita mengisi minyak dengan nilai RM100 atau kira-kira 49 liter, jumlah yang dibayar oleh kerajaan adalah RM81 kerana jumlah kos sebenar berdasarkan harga pasaran adalah RM181 bagi 49 liter RON95.

“Ini bermakna subsidi kerajaan adalah sehingga 45 peratus daripada jumlah keseluruhan yang perlu dibayar. Bagi diesel pula, pengguna hanya membayar RM2.15 seliter di stesen minyak, sementara kos sebenar telah melebihi RM4 seliter,” katanya.- Bernama

See author's posts


ADUN Bukit Goram turun padang bertemu rakyat

KAPIT: Ahli Dewan Undangan Negeri (ADUN) Bukit Goram, Jefferson Jamit Unyat meneruskan program turun padang bertemu rakyat di Rumah Leyang, Ulu Semujan, Sungai Belawai.

Program antara lain bertujuan untuk menyampaikan dasar-dasar yang dilaksanakan oleh Kerajaan Gabungan Parti Sarawak (GPS), selain senario politik terkini.

Jamit dalam ucapannya menjelaskan, Kerajaan GPS di bawah kepimpinan Ketua Menteri, Datuk Patinggi Abang Johari Tun Openg memberikan penekanan terhadap pembangunan dan kemudahan infrastruktur di kawasan luar bandar demi kesejahteraan rakyat.

Menurutnya, usaha gigih itu jelas dilihat menerusi pelaksanaan projek membina jalan raya bagi menyediakan rangkaian perhubungan yang baik, selain membuka tanah untuk aktiviti sosio ekonomi penduduk setempat.

“Pembinaan jalan memberikan manfaat kepada penduduk setempat dan juga pemilik tanah untuk membuka aktiviti sosio ekonomi mereka.

“Selain itu, kerajaan GPS juga melaksanakan Projek Skim Pembekalan Elektrik Alternatif Luar Bandar Sarawak (SARES) dan Program Bekalan Air Luar Bandar Alternatif Sarawak (SAWAS) kepada setiap rumah panjang di kawasan terpencil pendalaman,” ujarnya.

Katanya, Datuk Patinggi Abang Johari semasa lawatannya ke Kapit pada 27 April 2016 telah mengumumkan penubuhan Agensi Pembangunan Ulu Rajang (URDA) dan memperuntukkan RM1.5 bilion untuk mempercepatkan pembangunan di bahagian tersebut.

“Inilah sebahagian daripada politik pembangunan yang diamalkan oleh Kerajaan GPS demi untuk kesejahteraan rakyat.

“Semua rakyat di peringkat akar umbi harus memahami bahawa GPS berpegang pada prinsip Utamakan Sarawak, setiap tindakannya memberi manfaat kepada Sarawak,” tegasnya.

Beliau juga berterima kasih kepada Kerajaan GPS kerana memperuntukan dana bagi pembinaan jalan dari Nanga Belawai ke Ulu Belawai.

Pada program tersebut, Jamit telah merasmikan tapak pembinaan rumah panjang baharu Rumah Leyang.

Selain itu, beliau turut menyerahkan geran projek kecil luar bandar (MRP) kepada lima buah Jawatankuasa Kemajuan dan Keselamatan Kampung (JKKK) di sepanjang Sungai Belawai berjumlah RM31,000.

Turut hadir  Timbalan Walikota Majlis Daerah Kapit, Watson Awan, Penghulu Pasang Tuba serta pemimpin lain.

Oleh Akun Giman

See author's posts


PUISI

Malam bulan lima belas.

Seri yang kugilai dahulu

seakan sirna malam ini

cahaya yang kupuja suatu masa kita

menganyam asmara malam pengantin: lesap

seakan cahaya bulan dilindung awan

suram, redup, malap!

Malam ini,

malam bulan lima belas

sewajarnya cahaya purnama menghujani

segenap pelosok bumi

menyeri seluas muka langit

namun cahaya itu tidak kelihatan malam ini

ditutup awan-gemawan

kelabu pekat, seakan hitam sarat menggendong hujan.

Apakah mampu

bayu cinta kita berpuput malam ini

meniup, mengusir awan hitam

yang menudungi cahaya rembulan

atau

apakah bayu itu sudah mati

dipancung rasa benci

dalam tutur kita yang berselisih.

Malam ini,

aku yakin di balik awan itu terselindung rembulan

bulan purnama yang sedia memandikan cahaya

ke segenap pelosok buana.

Malam ini,

aku pasti, aku sungguh pasti

di lantai hatimu masih menyala api cinta,

biarpun bersisa puing bara

api itu pernah marak dahulu, namun hampir padam olehku.

…Aku mengaku…

Percayalah,

aku cuba marakkan api itu semula

dengan puputan bayu cinta mengikut irama nostalgik

semusim awal kita bersama

menenun cinta dalam kehujanan cahaya

malam lima belas, malam purnama.

Selamat malam bidadariku,

moga serapahku ini

bisa melontar dirimu, ke langit asmara.

Ramli Hassan

Sekolah Kebangsaan Abang Galau Rajang

Masihkah kau ingat

di jendela ternganga luas itu

laungan ibu kedengaran memanggil

tika kita sedang asyik

bermain lopak seusai langit menangis.

Masihkan kau ingat

di halaman teratak ini

kita sering berseloroh

tint-ting, batu seremban, congkak, gasing

mengisi masa senja.

Masihkah kau ingat

di hujung anak tangga itu

ibu ayah duduk bertenggek

wajahnya tak lokek senyum

memerhati telatah kita bersama.

Masihkah kau ingat

di dapur itu

menikmati juadah penuh selera

kopi tanpa gula

masakan tanpa garam

roti tanpa kaya

semuanya terasa enak

bila dinikmati bersama.

Nor Hayati Hazemi

Kampung Kupang, Saratok.

Dia kembali bertandang

tanda kasih Tuhan tanpa sempadan

hadir bersama tiga bekalan

rahmat, kemaafan dan pelepasan neraka.

Siang berlapar mendidik

jiwa menahan nafsu

malam penuh dengan bicara

pada Tuhan yang satu.

Datangnya disambut girang

pulangnya diiringi tangisan

semoga bersua kembali, Ramadan

mudahan takdir sudi mempertemukan

kita pada perjumpaan berikutnya.

Nabillah Bolhassan Dhoby

Sibu, Sarawak.

See author's posts


RASDA ditubuh dengan peruntukan RM1.5 bilion

KANOWIT: Agensi Pembangunan Rascom (RASDA) akan ditubuhkan dengan peruntukan RM1.5 bilion dana daripada Kerajaan Sarawak.

Premier Sarawak, Datuk Patinggi Tan Sri Abang Johari Tun Openg berkata, penubuhan RASDA akan menjadikan pembangunan di empat kawasan penempatan semula Kawasan Keselamatan Rajang (RASCOM) di Kanowit dan Selangau akan lebih sistematik.

“Kita beri kuasa kepada rakyat di peringkat akar umbi untuk membangunkan kawasan mereka dan bukan bergantung kepada sekretariat di Kuching.

“Justeru, melalui RASDA kita perlu merancang pembangunan kita. Sebelum ini kita tidak merancang dengan betul. Saya sangat adil (dalam pembangunan), Gabungan Parti Sarawak (GPS) sangat adil,” katanya berucap pada majlis Pemimpin Bersama Rakyat di Rumah Andrew Karani, Nanga Ngungun Kanowit, petang tadi.

Pengerusi Gabungan Parti Sarawak (GPS) itu menyatakan bahawa projek RASDA akan dirancang oleh wakil rakyat dari kawasan Selangau dan Kanowit bersama masyarakat setempat.

“Mereka akan merancang dan berbincang dengan masyarakat di kawasan termasuk menaik taraf jalan balak di kawasan berkenaan.

“Andalah yang lebih tahu jalan mana yang perlu diperbaiki. Orang di Kuching dan Malaya tidak tahu. Hanya orang Sarawak yang tahu apa yang kita mahu,” katanya sambil berseloroh.

Katanya, GPS akan mendapatkan lebih banyak peruntukan dari Kerajaan Persekutuan untuk pembangunan di Sarawak.

“Kita boleh minta lebih dana dari Kerajaan Pusat sebab kita bayar cukai. Sebelum ini kita tiada perancangan strategik, sekarang saya ada perancangan strategik untuk Sarawak supaya kita boleh bangunkan kawasan luar bandar kita,” katanya.

Pada majlis sama, Abang Johari turut menyampaikan peruntukan UNIFOR kepada Gereja Methodist Iban Kanowit (RM70,000) dan Gereja Methodist Rantau Dilang (RM30,000).

Abang Johari turut menyampaikan dua geran perniagaan di bawah Jabatan Kebajikan Masyarakat bernilai RM5,000 setiap satu kepada dua penerima dan Kenyalang Gold Card kepada sembilan warga emas di kawasan itu.

Turut hadir Menteri Pelancongan, Industri Kreatif dan Seni Persembahan, Dato Sri Abdul Karim Rahman Hamzah, Ahli Dewan Undangan Negeri (ADUN) Ngemah, Anyi Jana, ADUN Tamin Christopher Gira Sambang, ADUN Machan Allan Siden Gramong, calon kerusi Parlimen Kanowit, Datuk Aaron Ago Dagang serta yang lain.

Oleh AKUN GIMAN

See author's posts


Gattuso raih trofi sulung

GENNARO Gattuso berterima kasih ‘Tuhan Bola Sepak’ selepas beliau merangkul trofi sulung dalam karier kejurulatihan apabila Napoli menumpaskan Juventus 4-2 menerusi penentuan penalti untuk muncul juara Piala Itali buat kali keenam awal pagi semalam.

Perlawanan akhir itu terikat 0-0 dalam aksi sebenar di Stadium Olimpico di Rome.

Paulo Dybala dan Danilo kedua-keduanya gagal menyempurnakan sepakan penalti sekali gus gagal membantu Juventus meraih kejuaraan Piala Itali buat kali ke-13, manakala wira Napoli ialah Arkadiusz Milik yang menjaringkan gol kemenangan menumpaskan penjaga gol veteran, Gianluigi Buffon.

Ia adalah trofi pertama buat kelab dari Selatan itu sejak 2014 dan trofi pertama Gattuso, yang menggantikan Carlo Ancelotti Disember lalu.

Bagi bekas pemain yang pernah membantu Itali menjulang trofi Piala Dunia kejayaan pertama dalam bidang kejurulatihan hadir selepas kematian adiknya, Francesca, 37 akibat penyakit pelik.

“Dalam kehidupan anda tidak dapat menerima semua benda tapi bola sepak memberikan saya segalanya dan menaikkan semangat saya.

“Saya rasa mempunyai tanggungjawab besar. Saya tahu saya tidak boleh menyerah kalah dan saya juga tidak pernah melakukan seperti itu dalam karier sebagai pemain.

“Saya lihat pasukan saya memang mahukan kemenangan dan kami memang berhak. Ada ‘Tuhan Bola Sepak’ yang memberikan kejayaan selepas sudah berusaha.

“Saya bangga dengan apa yang dilakukan oleh anak buah saya. Sekarang kami harus meneruskan semangat ini untuk menampung segala kekurangan,” kata bekas legenda AC Milan berusia 42 tahun itu.

Napoli mengalami perubahan di bawah bimbingan Gattuso dan sekarang berada di tangga keenam liga tatkala mereka meletakkan sasaran untuk meraih slot Liga Juara-Juara musim depan.-AFP

See author's posts


Sarawak sasar capai 10,000 TS 2025

DR. Zaidi Razak bertukar dokumen dengan pengerusi APTT Ts Ir Ahmad Zawawi, disaksikan Ketua Bahagian Khidmat Korporat SMA Mohamad Irtidzar Razali dan setiausaha APTT Ts Mohammad Ikhsan Mohd Bahrin di Pusat Inovasi Warisan Budaya SMA (CHIC) semalam.

KUCHING: Sarawak menyasarkan untuk mencapai 10,000 Ahli Teknologi Bertauliah (TS) menjelang 2025.

Pengurus besar Lembaga Multimedia Sarawak (SMA) Ts Dr Zaidi Razak berkata Sarawak memerlukan seberapa ramai tenaga kerja bertauliah TS bagi menarik lebih ramai pencipta ke Sarawak bagi membantu ekonominya berkembang maju bagi mencapai status maju menjelang 2030.

“Kita mahu menjadi yang pertama mencapai bilangan ahli teknologi (TS) terbesar, iaitu kira-kira 10,000 TS dalam tempoh tiga tahun akan datang. Ini akan menyokong usaha kerajaan untuk menggalakkan pelaburan di Sarawak.

“Apabila pelabur datang ke Sarawak, mereka memerlukan bakat yang diperakui dan itulah yang kami lakukan,” kata Zaidi selepas menandatangani Memorandum Persefahaman (MoU) antara SMA dan Persatuan Juruteknik dan Teknologis Profesional Kuching (APTT) di Pejabat SMA di sini, semalam.

Justeru, Zaidi turut menekankan bahawa penting bagi graduan dan pekerja mahir untuk menyertai badan profesional seperti Lembaga Teknologis Malaysia (MBOT) untuk menyediakan tenaga kerja yang cekap untuk membantu Sarawak dalam agenda ekonomi digital (DE).

Beliau berkata, graduan dan pekerja mahir perlu menyertai MBOT sebagai ahli supaya mereka boleh menjadi juruteknik dan teknologi bertauliah serta boleh menggunakan huruf awal ‘TS’.

“Adalah penting bagi kita untuk mempunyai seberapa ramai ahli teknologi dan juruteknik yang berdaftar dan disahkan oleh MBOT (untuk) untuk kita mencapai Negeri maju menjelang 2030,” tegasnya.

Zaidi menambah, APTT telah membantu ahlinya mendapatkan kelayakan TS daripada MBOT.

Ahli APTT yang terdiri daripada graduan dari pelbagai bidang seperti kejuruteraan elektrik dan elektronik, perubatan dan kesihatan, bioperubatan, dan bangunan dan pembinaan.

Sementara itu, Timbalan Setiausaha Kerajaan Negeri Datu Dr Sabariah Putit yang menyaksikan ketiga-tiga MoU itu mengulas bahawa MoU ini akan membantu Sarawak memulakan agenda ekonomi digitalnya.

“Melalui ketiga-tiga MoU itu, mereka akan membantu kita untuk menyediakan bakat dan membawanya ke peringkat seterusnya dengan bukan sahaja mendapatkan graduan kita untuk mendapatkan ijazah tetapi juga supaya ijazah mereka diiktiraf oleh Akta Parlimen 768 sebagai bakat yang diperakui,” katanya.

Beliau menegaskan bahawa MoU itu akan memulakan dan menyokong agenda ekonomi digital Sarawak.

“Kita tidak mengambil sebarang langkah (lagi) sebaliknya mengambil semua langkah yang perlu untuk mengukuhkan lagi agenda ekonomi digital kami untuk Sarawak mencapai status maju menjelang 2030.

“Kita mahu memastikan semua komuniti kami dibangunkan dan dipertingkatkan,” tegasnya.

Dua daripada MoU semalam dilakukan secara maya dalam talian.

Oleh Jeakqleyn Yacho

See author's posts


Petani disaran adaptasi teknologi digital

KUCHING: Para petani di Sarawak disarankan untuk mengadaptasikan penggunaan teknologi digital dalam mempromosikan hasil pertanian mereka.

Menurut satu kenyataan yang dikeluarkan oleh Menteri Muda Pemodenan Pertanian Tanah Adat dan Pembangunan Wilayah Sarawak, Datuk Roland Sagah Wee Inn, petani merupakan antara golongan yang tidak terkecuali dalam menerima impak Perintah Kawalan Pergerakan (PKP) yang dilaksanakan susulan penularan wabak Covid-19.

Berikutan dengan itu, Wee Inn menyarankan para petani untuk menggunakan media sosial sebagai salah satu platform untuk mempromosikan hasil pertanian mereka tanpa menggunakan orang tengah.

“Inisiatif tersebut adalah selaras dengan dasar Kerajaan Sarawak yang menyasarkan Sarawak menjadi antara pengeluar produk makanan utama menjelang tahun 2030,” ujar beliau dalam kenyataan tersebut.

Ahli Dewan Undangan Negeri (ADUN) Tarat itu juga turut merasmikan Jambatan Sungai Betung yang merupakan laluan utama penduduk Kampung Ampungan dan Kampung Sebangkui untuk ke bandar Serian.

Aktiviti perasmian jambatan tersebut dilakukan oleh Wee Inn selepas Majlis Pengangguhan Program Jangkauan Pengembangan Komuniti Pertanian (AgriCOP) di Kampung Ampungan semalam.

Menurut Wee Inn, kos pembinaan jambatan sepanjang 17 meter tersebut menggunakan dana sebanyak RM250,000.

Pada majlis sama, beliau turut menyampaikan Kenyalang Gold Card (KGC) kepada ketua kaum bagi enam kampung yang mewakili para penerima di kampung tersebut.

Antara ketua kaum yang terlibat ialah dari Kampung Ampungan, Kampung Sebangkui, KampungTanah Puteh, Kampung Sebemban, Kampung Munggu Kopi dan Kampung Rayang.

Dalam pada itu juga seramai 16 penerima telah menerima cek projek kecil luar bandar (MRP) tahun 2020 dengan jumlah keseluruhan RM 200,000.

See author's posts


Puncak Borneo mampu jadi ‘tourism belt’

KUCHING: Kawasan Puncak Borneo mampu menjadi ‘tourism belt’, atau antara pengeluar produk pelancongan bertaraf dunia.

Calon Gabungan Parti Sarawak (GPS) Puncak Borneo, Datuk Willie Mongin berkata, kawasan itu boleh membekalkan produk pertanian dan sumber pertanian kepada Sarawak dan seluruh negara.

“Selain itu Puncak Borneo berpotensi sebagai pusat tumpuan orang ramai jika sektor pembangunan dan infrastruktur di kawasan ini dinaiktaraf.

“Kemudahan asas seperti jalan raya, bekalan air terawat, bekalan elektrik, rangkaian telekomunikasi dan dewan serbaguna yang lengkap perlu dipertingkatkan,” katanya.

Beliau berkata demikian kepada media pada majlis Pelancaran Jentera PRU-15 GPS Parlimen Puncak Borneo di Dewan Kampung Sinjok dekat Siburan.

Oleh Mohd Neenatul Aizal

See author's posts


PM umum peruntukan RM100 juta bantu koperasi

PERDANA Menteri Datuk Seri Ismail Sabri Yaakob beramah mesra bersama perwakilan pada Majlis Perasmian Persidangan Perwakilan Kongres Kesatuan Sekerja Malaysia (MTUC) kali ke-42 kelmarin.

KUALA LUMPUR: Datuk Seri Ismail Sabri Yaakob kelmarin mengumumkan peruntukan sebanyak RM100 juta di bawah Tabung Agromakanan dan diletakkan di bawah Suruhanjaya Koperasi Malaysia (SKM) bagi membantu koperasi mengembangkan industri agromakanan khususnya penternakan ayam.

Perdana Menteri berkata peruntukan itu akan membantu koperasi meningkatkan pengeluaran makanan seterusnya mengurangkan masalah kenaikan harga barang yang memberi impak besar kepada Keluarga Malaysia.

“Kerajaan bersetuju agar bantuan Tabung Agromakanan yang dikawal selia oleh Bank Negara Malaysia diperluas kepada koperasi yang terlibat dalam sektor ini,” katanya ketika merasmikan Majlis Sambutan Bulan Koperasi Kebangsaan 2022 di sini kelmarin.

Turut hadir Menteri Pembangunan Usahawan dan Koperasi Tan Sri Noh Omar serta Menteri Wilayah Persekutuan Datuk Seri Dr Shahidan Kassim.

Beliau berkata kerajaan juga bersetuju agar koperasi diberi kuota pekerja asing supaya urusan perladangan dapat berjalan dengan lancar dan Kementerian Sumber Manusia akan memudah cara permohonan koperasi sekiranya ada kekangan dengan sistem Pengurusan Berpusat Pekerja-Pekerja Asing (FWCMC).

Ismail Sabri berkata kerajaan juga secara dasar menyokong penubuhan Koperasi Rakyat BR 2.0 Malaysia Berhad atau BR 2.0, sebuah entiti koperasi yang baharu ditubuhkan di bawah Akta Koperasi 1993 (Akta 502) dan dikawal selia oleh SKM.

Beliau berkata BR 2.0 dijangka memainkan peranan lebih besar membantu membangunkan sektor koperasi serta Perusahaan Mikro, Kecil dan Sederhana (PMKS) seterusnya menyumbang kepada pembangunan ekonomi negara.

“Penubuhan BR 2.0 turut membolehkan Keluarga Malaysia melabur dan memiliki saham dalam koperasi sepertimana Bank Rakyat dengan jangkaan pulangan yang baik,” katanya.

Perdana Menteri turut mengumumkan peruntukan khusus berjumlah RM10 juta kepada Kementerian Pembangunan Usahawan dan Koperasi bagi membiayai penganjuran aktiviti kolaborasi strategik bersama persatuan serta badan bukan kerajaan seperti penganjuran pameran dan ekspo.

Terdahulu, beliau berkata setakat ini terdapat sebanyak 14,834 koperasi berdaftar di bawah SKM dengan jumlah keahlian seramai 7.1 juta sekali gus membuktikan Keluarga Malaysia semakin berminat melibatkan diri dalam sektor koperasi.

Beliau berkata gerakan koperasi juga mempunyai modal saham dan yuran terkumpul sebanyak RM16.5 bilion dengan aset berjumlah RM155 bilion serta perolehan mencecah RM37.9 bilion.

Ismail Sabri juga berkata beliau yakin koperasi adalah pendekatan yang efektif bukan sahaja dalam merangsang pembangunan usahawan bahkan berupaya memainkan peranan besar dalam membantu golongan B40 menangani cabaran peningkatan kos sara hidup.

Beliau berkata dalam konteks berkoperasi, kuasa yang ada di tangan rakyat boleh menentukan harga patut dengan kualiti jaminan penggunaan.

“Kuasa gerakan koperasi boleh memberi kesan kepada harga barangan pengguna di pasaran kerana melalui koperasi, kita adalah pemilik dan kita juga adalah pengguna,” katanya.

Perdana Menteri berkata dalam usaha kerajaan membawa Malaysia menuju ke arah negara berpendapatan tinggi menjelang 2025, isu kenaikan kos sara hidup ternyata menjadi antara cabaran yang besar ketika ini.

Untuk berdepan cabaran itu, beliau berkata kerajaan memerlukan kerjasama semua pihak khususnya daripada SKM dan Angkatan Koperasi Kebangsaan Malaysia Berhad (Angkasa) dengan memberi fokus memperkasa pembangunan gerakan koperasi dalam penguasaan rantaian bekalan.

Ismail Sabri berkata usaha bersepadu itu boleh dilakukan SKM dan Angkasa melalui pembabitan koperasi dalam industri pemborongan serta peruncitan.

“Dengan bilangan koperasi yang besar serta kekuatan lebih 20 peratus populasi negara, gerakan koperasi secara kolektif mempunyai kuasa mempengaruhi kos sara hidup Keluarga Malaysia dengan berkesan.

“Gerakan koperasi perlu diperkukuh di setiap peringkat rantaian bekalan makanan termasuk pemasaran barangan pada harga yang kompetitif,” katanya. – Bernama

See author's posts


SAFF 2023: 10 pengeluar tawarkan harga istimewa telur ayam omega

KUCHING: Jualan telur ayam Omega dengan harga istimewa diberikan kepada pengunjung Sarawak FAMA Fest 2023 (SAFF 2023) di Bintang Megamall Miri, minggu depan.

Timbalan Pengarah (Operasi) FAMA Negeri Sarawak, Ramli Mat Sani berkata, pihak Lembaga Pemasaran Pertanian Persekutuan (FAMA) Negeri Sarawak berkolaborasi dengan 10 pengeluar telur di sekitar Sarawak telah bersepakat menyediakan bekalan telur gred A,B dan C serta Omega untuk dijual kepada pengunjung SAFF 2023.

“FAMA Negeri Sarawak bekerjasama dengan sepuluh pengeluar telur di sekitar negeri ini untuk mendapatkan bekalan telur.

“Kita cuba untuk mempromosikan dan menjual telur pada program tersebut. Antara telur yang dijual ialah gred A, B dan C.

“Selain itu, kami turut menawarkan harga istimewa  telur Omega kepada pengunjung. Jadi ini adalah peluang terbaik kepada penduduk Miri dan kawasan sekitarnya untuk medapatkan harga istimewa telur Omega daripada kami,” katanya pada sidang media sempena SAFF 2023 di Ibu Pejabat FAMA Negeri Sarawak, hari  ini.

Katanya, warga Miri boleh mendapatkan harga istimewa telur Omega pada 23 Februari.

“Untuk telur gred A, B dan C, ia akan dijual berdasarkan harga kawalan yang telah ditetapkan. Hanya telur Omega sahaja dijual dengan harga istimewa. Hal ini kerana, kita mahu membantu usahawan dan pengguna,” katanya lagi.

Selain jualan telur, FAMA Negeri Sarawak juga akan mengadakan jualan ‘Happy Hour’  bagi produk usahawan dan barangan segar untuk mendapatkan harga yang terbaik pada masa tersebut.

SAFF 2023 akan diadakan pada 23 hingga 26 Februari ini di Bintang Megamall Miri.

Festival yang julung kali diadakan di Miri itu akan berlangsung dari pukul 10 pagi hingga 10 malam.

Oleh NUR AIN OTSMAN

See author's posts


Tonga dilanda gempa bumi

TONGA: Gempa bumi berukuran 6.4 magnitud Skala Richter melanda Kepulauan Tonga semalam,menurut kajian Geologi Amerika Syarikat (AS).

Bagaimanapun, gempa bumi berukuran 6.4 Skala Ritcher itu menurun daripada bacaan pada 6.7,sebelumnya.

Gempa berlaku pada kedalaman 35 kilometer,iaitu kira-kira 210 kilometer di timur laut ibu negara itu, Nuku’alofa, menyatakan penduduk merasa gegaran berkenaan, tetapi tiada sebarang kerosakan dilaporkan.

Pusat Peringatan Tsunami Pasifik mengatakan tidak ada potensi bahaya gelombang di kawasan pesisir berdekatan.– AFP

See author's posts


Capai sasaran ditetapkan oleh kerajaan

KUCHING: Negeri Sarawak masih ketinggalan jauh dalam mencapai sasaran yang ditetapkan oleh kerajaan untuk memastikan pelajar mengambil jurusan dalam Sains, Teknologi, Kejuruteraan dan Matematik (STEM), kata Menteri Pendidikan, Sains dan Penyelidikan Teknologi Sarawak.

Menurut Datuk Seri Michael Manyin Jawong berkata, Sarawak masih ketinggalan jauh dalam mencapai sasaran yang telah ditetapkan oleh kerajaan.

Katanya, semua sekolah di setiap Malaysia disarankan untuk mencapai 60 peratus pelajarnya untuk mengambil jurusan berkenaan.

“Setakat ini Sarawak hanya mencapai 25 peratus pelajar yang mengambil jurusan berkenaan dan sekarang kita masih ketinggalan jauh.

“Keadaan ini amat membimbangkan kita dan sesuatu perlu dilakukan dan jika ianya berterusan kita kemungkinan kehilangan pakar dalam bidang STEM.”Katanya.

Beliau berkata demikian ketika ditemui media selepas merasmikan majlis Penutupan Festival Sains Sarawak Sempena Minggu Sains Negara (MSN) tahun 2020 di Bangunan Chemsain, Kuching, semalam.

Tambah Michael Manyin Jawong, salah satu langkah yang diambil untuk memupuk minat di kalangan pelajar untuk meminati mata pelajaran sains dan matematik adalah dengan mengadakan minggu sains.

“Dengan adanya program seperti ini ia secara tidak langsung akan meningkatkan kesedaran dan secara tidak langsung akan memberi pendedahan kepada masyarakat malah ibu bapa terhadap kepentingan Sains, Teknologi dan Inovasi (STI) dalam kehidupan seharian.

“Oleh itu, program seperti ini juga mampu menarik minat dan meningkatkan bilangan pelajar untuk memilih jurusan STEM di negeri ini,” katanya.

Turut hadir, Timbalan ketua setiausaha kementerian sains, teknologi dan inovasi (MOSTI), Datuk Parang Abai@Thomas, Ketua Pengarah Jabatan Kimia, Malaysia, Mohamed Zaini Abdul Rahman, Pengarah Chemsain Konsultant Sdn Bhd, Dr.John Chan Sung Tong dan Ikon STI Minggu Sains Nasional (MSN) 2020 Negeri Sarawak, Profesor Dr.Kasing Apun.

Oleh Jeakqleyn Yacho

See author's posts


25,000 usahawan disasar mencarum Skim SKSPS

MENTERI Pembangunan Usahawan dan Koperasi Tan Sri Noh Omar menyerahkan nota perlindungan Perkeso kepada N.Selvi pada Majlis Pelancaran Kempen Mencarum Perkeso Usahawan Tekun semalam. Turut hadir Menteri Sumber Manusia Datuk Seri M.Saravanan (tiga, kanan), Timbalan Ketua Setiausaha (pembangunan Usahawan) Kementerian Pembangunan Usahawan dan Koperasi Datuk Zamri Salleh, Ketua Eksekutif Perkeso Datuk Seri Dr Mohammed Azman Aziz Mohammed dan Timbalan Ketua Setiausaha (Dasar dan Antarabangsa) Kementerian Sumber Manusia A.Maniam. • Foto BERNAMA

JOHOR BAHRU: Tekun Nasional menyasarkan 25,000 usahawannya mendaftar dan mencarum dengan Pertubuhan Keselamatan Sosial (Perkeso) di bawah Skim Keselamatan Sosial Pekerjaan Sendiri (SKSPS) menerusi ‘Kempen Mencarum Perkeso Usahawan Tekun’.

Menteri Pembangunan Usahawan dan Koperasi Tan Sri Noh Omar berkata kempen dengan kerjasama Kementerian Sumber Manusia serta Kementerian Pembangunan Usahawan dan Koperasi (MEDAC) itu dilaksanakan dengan matlamat meningkatkan kesedaran golongan usahawan mengenai kepentingan perlindungan keselamatan sosial, di samping menggalakkan golongan itu mencarum dengan Perkeso.

“Sehingga kini 16,830 orang usahawan Tekun telah mencarum di bawah SKSPS. Justeru, kempen ini mendokong matlamat untuk menarik lebih ramai usahawan Tekun untuk mencarum SKSPS.

“Saya juga berharap Tekun Nasional dapat memikir dan mempertimbangkan bagaimana cara supaya semua usahawan ini dapat diwajibkan untuk mencarum dengan Perkeso sepanjang tempoh pembiayaan pada masa akan datang,” katanya kepada pemberita selepas melancarkan kempen berkenaan di sini semalam.

Sementara itu Menteri Sumber Manusia Datuk Seri M. Saravanan yan turut hadir di majlis pelancaran hari ini menyifatkan inisiatif itu penting untuk memastikan jaringan perlindungan keselamatan sosial kepada golongan Orang Bekerja Sendiri (OBS), khususnya dalam kalangan usahawan di Malaysia.

“Di bawah SKSPS, golongan usahawan dan peniaga akan dilindungi daripada bencana pekerjaan sendiri termasuklah penyakit pekerjaan dan kemalangan semasa menjalankan aktiviti pekerjaan sendiri,” katanya.

Beliau berkata berdasarkan rekod sehingga 18 Februari, sebanyak 360,469 atau kira-kira 15 peratus OBS di seluruh negara telah mencarum dengan SKSPS dari jumlah keseluruhan OBS di negara ini iaitu kira-kira 2.38 juta.

Sementara itu, menurutnya lebih RM6 juta telah dibayar oleh Perkeso kepada 2,142 penerima faedah dalam kalangan OBS.

Jumlah itu termasuk 169 penerima Faedah Orang Tanggungan (FOT) yang diterima oleh waris OBS bagi kes yang melibatkan kematian semasa menjalankan aktiviti pekerjaan sendiri. – Bernama

See author's posts


YouTube: Kawalan kendiri lebih penting

ISKANDAR PUTERI: Menteri Komunikasi dan Multimedia Datuk Saifuddin Abdullah mahu penggiat seni di negara ini,  khususnya penggiat YouTube,  mengamalkan kawal selia kendiri yang tinggi di samping penguatkuasaan undang-undang sedia ada bagi memastikan industri itu mempunyai kebebasan yang luas.

Beliau berkata ini kerana penguatkuasaan undang-undang sahaja tidak mampu mengejar perkembangan teknologi semasa yang pantas berubah.

“Sebenarnya self-regulatory  (kawalan  kendiri) itu lebih besar daripada peraturan dan undang-undang yang diwartakan  oleh kerajaan. Kita harus ingat bahawa dunia filem dan dunia teknologi berkembang begitu luas. Undang-undang tidak mungkin dapat mengejar perkembangan teknologi.

“Sebab itu, kalau saudara lihat kita (kerajaan) sekarang bukan hanya tekankan kempen anti berita palsu dan kempen bercerita yang benar kerana itu semua adalah self-regulatory,” katanya kepada pemberita selepas merasmikan Bengkel Kemahiran YouTube   dan Komuniti Sinema 2020 bagi Zon Selatan di Iskandar Malaysia Studios, di sini  hari ini.

Beliau diminta mengulas desakan Presiden Gabung Anak Seni Ellie Suriati Omar yang mahu kerajaan mengenakan lesen ke atas pemilik saluran YouTube bagi melindungi hak dan kepentingan industri perfileman tanah air atas dakwaan penggiat YouTube menjana pendapatan lumayan menerusi kandungan kreatif yang dihasilkan dengan menceduk imej atau klip video yang ada tanpa kebenaran.

Mengulas lanjut, Saifuddin berkata kerajaan sememangnya  dalam proses meminda Akta   Perbadanan Kemajuan Nasional Malaysia 1982 namun usaha itu akan mengambil sedikit masa.

“Tetapi kita akan mengumpulkan pakar-pakar yang terlibat termasuk mereka yang membuat video pendek ke dalam proses ini (pindaan),” katanya.

Dalam perkembangan lain, Saifuddin memberitahu pihaknya kini bekerjasama dengan Kementerian Pelancongan, Seni dan Budaya untuk menubuhkan Pasukan Petugas Industri Kreatif dalam waktu terdekat.

Pasukan itu  akan berfungsi   membantu industri kreatif negara berkembang sejajar dengan kepesatan teknologi, katanya.

Terdahulu, Saifuddin yang dalam rangka lawatan kerja sehari ke Johor hari ini mengadakan pertemuan dengan wakil agensi-agensi di bawah kementeriannya   di Johor di pejabat Radio dan Televisyen Malaysia (RTM) Johor pagi ini.

Ini disusuli pertemuan dengan Pengerusi Jawatankuasa Pendidikan, Penerangan, Warisan dan Budaya Johor Mazlan Bujang di Yayasan Warisan Johor. Beliau akan  mengakhiri lawatan   di Kulai Iskandar Data Exhange (KIDEX) di Sedenak petang ini. – Bernama

See author's posts


MPSO 2.0 akan dilaksanakan pada Mac depan – MPOCC

KUALA LUMPUR: Minyak Sawit Mampan Malaysia (MSPO) 2.0 dijangka dilancarkan pada Mac tahun ini, ia akan mengetengahkan bidang tumpuan utama, iaitu memperkenalkan tarikh akhir untuk mengecualikan tanah yang ditebang daripada diperakui, nilai pemuliharaan tinggi, penilaian impak sosial, kalkulator gas rumah hijau (GHG) serta menangani isu buruh paksa dan kanak-kanak.

Ketua Pegawai Eksekutif Majlis Pensijilan Minyak Sawit Malaysia (MPOCC), Mohammad Hafezh Abdul Rahman berkata, versi semakan bagi pensijilan MSPO akan meningkatkan lagi penerimaan minyak sawit Malaysia dalam pasaran global, serta membina kepercayaan terhadap pemain industri tempatan.

Versi semakan semula MSPO 2.0 telah disahkan oleh Jawatankuasa Pemandu Kebangsaan dan kini sedang menunggu ia ditandatangani oleh Menteri Perdagangan Antarabangsa dan Industri bulan ini dan dijangka dilancarkan pada akhir Februari.

“MSPO adalah platform untuk Malaysia menjawab semua dakwaan yang dibuat terhadap industri minyak sawitnya berhubung dengan kemampanan,” katanya kepada Bernama selepas Reach and Remind, Friends of the Industry Seminar 2022 and Dialogue anjuran Majlis Minyak Sawit Malaysia (MPOC) pada Rabu.

Mohammad Hafezh berkata langkah itu adalah pendekatan yang bijak, di mana piawaian memerlukan pihak berkepentingan terutamanya pematuhan pekebun kecil dalam memenuhi keperluan MSPO.

“Memandangkan pekebun kecil kekurangan daripada segi mendapatkan sumber untuk mendapatkan audit pensijilan, MSPO sudah pun menanganinya. Kami menyokong keterangkuman dan mahu meningkatkan tahap dan pelaksanaan praktikal untuk pekebun kecil bagi menjadi sebahagian daripada agenda kemampanan kami.

“Sebab itu, menerusi piawaian yang disemak semula ini, kami menangani semua isu kemampanan yang telah dibangkitkan oleh pasaran antarabangsa,” katanya.

Mohammad Hafezh berkata selaras dengan tarikh mandatori pada Januari 2020, MPOCC menjangkakan bahawa tiada penanaman baharu di hutan semula jadi atau kawasan sensitif yang dijalankan selepas tarikh akhir yang ditetapkan.

“Mengenai isu buruh, kami meletakkan kesemua 11 petunjuk buruh paksa oleh Pertubuhan Buruh Antarabangsa (ILO) dalam piawaian kami dan hakikatnya piawaian MSPO yang disemak semula meneliti buruh paksa, buruh kanak-kanak dan juga pekerjaan tiga segi.

“Selain itu, MPOCC berusaha untuk mengawal dan memastikan tiada buruh paksa atau buruh kanak-kanak dalam industri tersebut,” katanya.

Sementara itu, Timbalan Pengarah bahagian Promosi dan Komunikasi Korporat MPOC, Razita Abdul Razak dalam pembentangan kertas kerjanya bertajuk “Mempromosikan MSPO Kepada Audiens Global” berkata lebih 90 peratus kawasan tanaman kelapa sawit telah mendapat pensijilan MSPO.

“Sekarang kita harus menumpukan kepada kesedaran awam mengenai skim pensijilan sebagai standard yang boleh dipercayai yang diiktiraf oleh negara pengimport.

“Kami mencadangkan supaya promosi MSPO dipertingkatkan di pasaran ASEAN, Asia Pasifik, Asia Selatan, Asia Tenggara dan Timur Tengah,” katanya.

Beliau berkata pengguna global prihatin terhadap isu kemampanan dan alam sekitar dan strategi perbezaan pasaran mesti diguna pakai untuk meningkatkan keutamaan terhadap minyak sawit Malaysia.

“Ketika ini tiada perbezaan antara Malaysia dan pengeluar minyak sawit lain, tumpuan kita harus tertumpu kepada minyak sawit mampan atau MSPO.

“Adalah penting bahawa penerimaan ini harus bermula dengan negara jiran kita di Asia,” katanya.

Beliau berkata walaupun MSPO diwajibkan sejak Januari 2020, keterlihatannya di peringkat bawah tidak begitu menggalakkan, wujud keperluan untuk program dorongan dan promosi yang lebih bersepadu untuk meningkatkan keterlihatan MSPO.

Tahun ini, Malaysia meningkatkan usaha pemasaran dan promosinya untuk pengiktirafan global MSPO sebagai standard kemampanan Malaysia.

Pelan pemasaran dan promosi yang menyeluruh diperlukan untuk memastikan keterlihatan dan pemahaman tentang MSPO akan dilaksanakan, bermula daripada penglibatan dengan pegawai utama kerajaan, seminar dan perbincangan dengan persatuan perdagangan serta sektor hotel, restoran dan kafe (HoReCa) dan juga melakukan jerayawara dan pengiklanan luar, elektronik dan media sosial untuk pengguna umum.

Setakat Disember 2021, sejumlah 5.36 juta hektar atau 91.3 peratus daripada jumlah kawasan ladang seluas 5.87 juta hektar telah menerima pensijilan MSPO dan daripada jumlah itu sebanyak 684,970 hektar untuk pekebun kecil terancang dan 518,981 hektar untuk pekebun kecil bertauliah.- Bernama

See author's posts


SeDidik jalin tiga kolaborasi lahirkan guru berkualiti

KUCHING: Tiga kolaborasi bersama antara Institut Pengajian Tinggi Awam (IPTA) dan Institut Pengajian Tinggi Swasta (IPTS) tempatan akan terjalin bagi memastikan semua guru SeDidik memiliki sekurang-kurangnya Diploma dalam Pendidikan Awal Kanak-Kanak menjelang 2025.

Bagi memastikan sasaran tercapai, SeDidik menjalinkan kerjasama bersama Pusat Pembangunan Kemahiran Sarawak (PPKS), Institut Pendidikan Guru (IPG) dan Kolej SIDMA Sarawak.

Menteri Pembangunan Wanita, Kanak-Kanak dan Kesejahteraan Komuniti, Dato Sri Fatimah Abdullah berkata, sasaran tersebut bertujuan melahirkan para pendidik berkualiti, signifikan dari aspek penyampaian perkhidmatan program SeDidik sentiasa terbaik dan memuaskan.

“Pendidikan awal bukan sahaja sekadar persediaan kanak-kanak sebelum ke alam persekolahan formal malah ia memberi tumpuan kepada perkembangan holistik untuk memenuhi keperluan sosial, emosi, kognitif dan fizikal kanak-kanak untuk membina asas yang kukuh.

“Pendidikan Awal Kanak-kanak juga adalah salah satu pelaburan terbaik yang boleh kita lakukan untuk membina modal insan berilmu, berakhlak baik dan mempunyai jati diri yang tinggi,” katanya ketika sidang media Mesyuarat Majlis Pembangunan Kanak-Kanak di bilik Media KPWK di sini, hari ini.

Tambah Fatimah, berdasarkan statistik pada tahun 2022, Sarawak telah mencatatkan 98.92 peratus penyertaan kanak-kanak Tahun 1 dalam prasekolah atau tadika.

Sehubungan itu, beliau berharap agar segala program pendidikan dan pembangunan awal kanak-kanak yang telah dirancang pada tahun ini dapat dilaksanakan dengan kerjasama dan kolaborasi rakan-rakan strategik, agensi-agensi kerajaan mahupun pertubuhan-pertubuhan bukan kerajaan secara amnya dan khasnya ahli-ahli Majlis Pembangunan Awal Kanak-kanak.

Oleh NICKELYSON LAKUN

See author's posts


Penangguhan HSR: Tidak ada pampasan

KUALA LUMPUR: Malaysia tidak akan membayar apa-apa pampasan kepada Singapura dalam penangguhan Projek Rel Berkelajuan Tinggi Kuala Lumpur-Singapura (HSR) kerana keputusan itu dipersetujui secara bersama, kata Menteri Kanan merangkap Menteri Perdagangan Antarabangsa dan Industri (MITI) Datuk Seri Mohamed Azmin Ali.

Azmin yang mengetuai Malaysia dalam perbincangan HSR dengan Singapura berkata, pasukan dari kedua-dua negera akan bermesyuarat selepas Hari Raya, untuk berdialog lebih lanjut mengenai aspek teknikal projek mega itu.

“Pada prinsipnya, kami telah bersetuju bahawa projek ini memberi manfaat kepada kedua-dua negara tetapi kami perlu membincangkan lagi mengenai hal teknikal yang membabitkan projek tersebut.

“Oleh itu, kami memerlukan lebih banyak masa. Jika kami boleh memuktamadkan keseluruhan langkah dalam tempoh tiga hingga empat bulan, sudah tentu kami akan bertemu sekali lagi,” katanya kepada pemberita selepas merasmikan majlis Anugerah Kecemerlangan MITI 2019 di sini semalam.

Pada 31 Mei lepas, kedua-dua kerajaan bersetuju untuk menangguhkan pembinaan projek dua hala bernilai RM110 billion itu sehingga 31 Disember 2020.

Projek sepanjang 350 kilometer itu telah ditangguhkan sejak Sept 2018 dan akan disambung semula pada akhir Mei 2020.

Ini merupakan kali kedua projek HSR ditunda sehingga menyebabkan Malaysia terpaksa membayar sejumlah S$15 juta kepada Singapura untuk menampung kos penundaan projek berkenaan.

“Mandat yang diberikan kepada kami apabila kami menangguhkan projek pada 2018 hingga 2020 adalah bagi melihat semula kos projek tersebut, yang merangkumi penjajaran dan reka bentuk baharu.

“Alhamdulillah, kami berjaya mengurangkan kos HSR dengan ketara tetapi sekarang, kami telah bersetuju untuk meneruskan projek (diteruskan selepas ditangguhkan pada kali pertama),” katanya.

Ditanya sama ada kerajaan mempunyai peruntukan yang mencukupi bagi membayar sebarang kos tambahan yang timbul daripada penangguhan kali kedua,  Azmin berkata: “Untuk peruntukan itu, kami perlu berbincang lagi.

“Persaoalan untuk pembiayaan projek ini akan dibincangkan memandangkan keupayaan fiskal negara sekarang ini adalah terhad,” tambahnya lagi.- Bernama

See author's posts


BNM turut beli bon dalam pasaran – Tengku Zafrul

KUALA LUMPUR: Bagi memastikan pasaran bon domestik berada dalam keadaan teratur, Bank Negara Malaysia (BNM) turut mengambil bahagian dalam pembelian bon dalam pasaran sekiranya diperlukan dan dalam keadaan tertentu, kata Menteri Kewangan Tengku Datuk Seri Zafrul Abdul Aziz.

“Secara keseluruhannya, langkah ini telah menambah mudah tunai sebanyak RM54 bilion dalam sistem perbankan,” katanya pada persidangan Dewan Negara hari ini.

Beliau berkata demikian bagi menjawab soalan daripada Senator Alan Ling Sie Kiong (PH-DAP) yang ingin tahu mengenai teknik atau mekanisme dasar fiskal dan monetari yang telah dilaksanakan oleh Kementerian Kewangan untuk mengawal ekonomi negara selepas penularan wabak Covid-19.

Bagi mengekang kesan penularan Covid-19, katanya kerajaan telah melaksanakan dasar fiskal mengembang dengan memperkenalkan pakej rangsangan dan pemulihan ekonomi komprehensif bernilai RM295 bilion atau 20 peratus daripada Keluaran Dalam Negara Kasar (KDNK).

Dasar fiskal ini melibatkan suntikan fiskal langsung berjumlah RM45 bilion atau tiga peratus daripada KDNK, katanya.

Pelaksanaan Pakej Rangsangan Ekonomi Prihatin Rakyat (PRIHATIN) dan Pelan Jana Semula Ekonomi Negara (PENJANA) turut bertujuan untuk meningkatkan kapasiti perkhidmatan kesihatan dalam menangani Covid-19 serta meringankan beban yang ditanggung oleh rakyat, membantu perniagaan dan memulihkan semula ekonomi negara.

“Dari segi dasar monetari, antara langkah yang telah dilaksanakan oleh BNM ialah menurunkan kadar nisbah Keperluan Rizab Berkanun (SRR) sebanyak 100 mata asas daripada tiga peratus kepada dua peratus pada Mac dan Mei 2020,” katanya.

Institusi perbankan juga diberikan fleksibiliti melalui pengiktirafan Sekuriti Kerajaan Malaysia dan terbitan pelaburan Kerajaan Malaysia sebagai sebahagian daripada pematuhan SRR.

BNM juga telah menurunkan Kadar Dasar Semalaman (OPR) sebanyak 125 mata asas daripada tiga peratus kepada 1.75 peratus dalam tempoh tujuh bulan pertama 2020.-Bernama

See author's posts


Rakyat Malaysia di Guinea selamat

KUALA LUMPUR: Semua rakyat Malaysia di Guinea dilaporkan selamat susulan ketidakstabilan politik di negara itu akibat rampasan kuasa tentera, pada Ahad lalu.

Kedutaan Malaysia di Conakry, Guinea, memaklumkan buat masa ini terdapat 12 rakyat Malaysia yang berdaftar dengan kedutaan, termasuk pegawai kedutaan dan anggota keluarga mereka.

“Sebelas daripada 12 rakyat Malaysia yang berdaftar kini berada di Guinea, sementara seorang telah pulang untuk bercuti di Malaysia dua minggu lalu.

“Semua dilaporkan selamat,” menurut kedutaan menerusi satu kenyataan kepada Bernama.

Pemimpin sebuah unit tentera yang menggulingkan dan menahan Presiden Alpha Condé, Kolonel Mamady Doumbouya, dilaporkan berkata isu “kemiskinan dan endemik rasuah” menjadi antara punca pasukannya bertindak menyingkirkan Condé.

Menerusi televisyen negara, unit tentera itu mengumumkan bahawa mereka telah membubarkan kerajaan dan parlimen, manakala unit yang lain belum memberikan komen secara terbuka.

Mengulas mengenai keadaan semasa di Guinea, kedutaan memaklumkan keadaan masih tenang dan terkawal, setakat berita ini ditulis.

“Pasukan peralihan dikenali National Rally and Development Committee (CNRD) kini sedang mengadakan mesyuarat dengan menteri kerajaan, dan beberapa ahli politik.

“Setakat ini, tidak ada protes dilaporkan berlaku,” tambahnya.

Ditanya mengenai akses terhadap keperluan asas di Guinea, menurut kedutaan semua rakyat Malaysia mempunyai keperluan asas mencukupi di kediaman masing-masing.

Menurut kenyataan itu lagi pasar raya, bank dan pasar terpaksa menutup perniagaan mereka pada Ahad dan mungkin sehingga Isnin.

Bagaimanapun, kebanyakan peniaga jalanan dan kedai runcit di kawasan sekitar beroperasi seperti biasa.

Buat masa ini, perjalanan rentas sempadan keluar masuk dari Guinea melalui udara telah disambung semula manakala untuk sempadan darat masih ditutup.

Orang ramai dinasihatkan untuk mengikuti sebarang perkembangan terkini di akaun Twitter dan Facebook Kedutaan.

Guinea, bekas jajahan Perancis, mencapai kemerdekaannya pada 1958. Ia mempunyai penduduk sekitar 13.5 juta orang serta kaya dengan sumber mineral tetapi masih menjadi satu daripada negara termiskin dunia. – Bernama

See author's posts


Projek jambatan Batang Saribas siap Ogos 2024

PUSA: Kerja pembinaan jambatan Batang Saribas bagi menghubungkan Daerah Pusa dengan Beladin sedang berjalan dengan lancar.

Ahli Parlimen Batang Lupar Mohamad Shahfizan Kepli berkata kerja pembinaan projek jambatan bernilai RM375.5 juta itu sudah 60.93 peratus siap.

Katanya, kemajuan projek pembinaan jambatan itu dimaklumkan oleh pihak Jabatan Kerja Raya (JKR) Sarawak dalam satu mesyuarat bersama Timbalan Premier Sarawak Datuk Amar Douglas Uggah Embas pada 9 Januari lalu.

“Dalam mesyuarat bersama itu, pihak JKR Sarawak telah membentangkan laporan kemajuan jambatan ini siap 60.93 peratus dan dijangka siap sepenuhnya pada 15 Ogos 2024,” katanya dalam satu hantaran di Facebooknya.

Mohamad Shahfizan memaklumkan, kerja-kerja pembinaan jambatan berkenaan kini sedang rancak dilaksanakan.

“Projek jambatah ini dibiayai keseluruhan oleh kerajaan Sarawak. Jambatan ini mula dibina pada 3 Jun 2019 dan pelaksanaannya mengalami penangguhan susulan pandemik COVID-19.

“Bagaimanapun, kerja-kerja pembinaan kini kembali giat dilaksanakan,” katanya.

Beliau berkata, apabila siapnya jambatan itu kelak, ia akan memendekkan masa perjalanan tanpa menggunakan perkhidmatan feri lagi.

See author's posts


Bekunsi pelian taja nadai agi bemanang

AMAT meh kelia kitai bansa Iban endang bisi mayuh chara tauka jalai berubat, tang belian tauka bemanang meh ti udah ditemu chukup sidi kena ngeraika tudah ti sakit.

Enti sida bisi tabin birin enda nyamai, sakit lengit enggai makai sida terubah iya nganjung diri minta tubar tauka puchau manang, tauka orang bukai ke nemu muchau.

Manang tauka dukun mungkal atur ngubat ngena jalai begama dulu, kena iya ngelala pemedis orang nya. Udah iya ngelala penyakit, baru iya muchau pemedis nya. Enti penyakit nya patut diburah, iya lalu murah.

Enti penyakit nya bedau gerai dibela dukun tauka manang ngena jalai burah tauka puchau, nya baru ngatur pelian.

Ngelansa chara bemanang

“Tang enti manang udah belian, lalu apin ga gerai, dia sida sebilik ti ngintu orang sakit nya lalu berunding deka ngambi lemambang besugi tauka berenung. Enti orang ke sakit nya enda gerai udah diperenung tauka dipesugika lemambang, dia sida serumah nya nyangka lalu baum deka begawai sakit ke alai lemambang mengapka orang sakit nya,” ku Majit Chundi, 68, iya nya anak niang Manang Chundi ari Tanjung Sikup, Malupa.

Majit anak iru Manang Chundi lalu bisi belajar sekeda pelian ari apai iya sampaika iya nemu belian, tang nadai ngemeranka pengawa nya, laban nadai kala bebangun. Ninga iya madah bisi nemu mimit sekeda pelian dia deh penulis bisi dibagi iya mimit genteran pelian munyi tu:

“Ni nuan Seriginda ke ngaga tanah enggau menua, ni nuan Seragindai ke ngaga pantai radai Raja Baya, ni nuan Seragindung ke ngaga kampung lulung kerapa.

“Ni nuan Seragindam ke ngaga malam petang kelita, ni nuan Seragindai ke ngaga ke ngaga hari rau rangkai keranjai ruai bansa.

“Ni nuan Seragindit ke ngaga langit enggau dunya, ni nuan Seragindan ke ngaga bulan tanggar peranama, ni nuan Seragindang ke ngaga bintang tumbuh segala, ni nuan Selampandai ke ngaga kerigai anak mensia.

“Raja Petara bela ngemata, Seragindah bela madah, ngemeranka subak tanah lang. Seragindi bela meda ngemeranka ai mesai puluh gerunung sanggang. Seleledu bela meda ngemeranka jumpu mesai jugu jambul bejampung.

“Seleledang bela meda ngemeranka tinting lurus pematang. Selingiling bela meda ngemeranka pating sega enseluang. Segunggung bela meda ngemeranka bungkung mesai benung tajau bujang.

“Bunsu Rembia bela meda ngemeranka lempa maram jarang. Bemata Raja Petara bela ngelala sampai nilik ari remang rerat bela sampai ngijap baka kempat kajang sabidang. Ari pandau banyak bela nampai Petara Guyak baka pantak tabung palang. Ari sintau kemarau sanggau bela ngilau Petara Radau baka likau nabau sawa bekengkang.

“Ari dinding hari bela meda nampai meremi Petara Menani Manang Matai, baka kaki lung tetukang. Ari bulan bela nampai Petara Tebaran, betempan kaki subang. Ari matahari bela meremi Petara Kami Manah Mati baka Segundi Manang Begitang. Ari jerit tisi langit bela nampai Petara Megit baka kepit tanggi tudung temelang. Ari pandau dunya Petara Megu bela nampai meki langgu katunsung lelayang.”

CHARA BERUBAT BUKAI

Udah nya penulis nanya nama jalai berubat bukai enti pelian enda ngasi. Kebuah nanya laban penulis nemu unggal tu sigi nemu mengap enggau timang jalung mimit tambah mega nemu pasal sekeda tusun main enggau adat asal kitai Iban. Penulis pan lalu nanya ngagai iya pasal ripih atur pengawa enggau pengap Gawai Sakit.

“Menya lebuh begawai sakit pan orang bisi beambi ngabang kulu kili ba kelingi genturung menua sida dia.  Tu siti utai ti manah ba adat asal kitai bansa laban enti sepintu diri serumah nya bisi pengawa manah tauka enda manah baka mati, tauka penusah bukai, orang serumah nya sigi sama enggau kiruh sereta sama ngintu,” ku Majit nampung pemadah iya.

Apin lemambang datai ba rumah nya, bala sida serumah nya deka mansutka manuk kena ngerah orang beranchau tikai. Enti bala lemambang udah nuntung datai ba tengah laman, orang empu rumah nya lalu nganchau tikai ba tanah alai sida lemambang duduk ke lalu ditunga bala sida serumah nya.

Sida pan lalu nanya bala lemambang nyangka bisi burung. Enti bisi burung, sida lalu ngatur ai burung. Jalai ngirup ai burung nya baka ke ngirup ai burung ba jalai gawai bukai, iya nya setengah irup lemambang lalu setengah irup orang empu gawai.

Orang empu rumah lalu angkat ari endur nanya lemambang tadi. Bala lemambang pan angkat lalu nyebut leka pengap ke manah muji rumah orang nya.

Nyadi lebuh ke niki rumah bala lemambang pan lalu nyebut leka pengap ngerara pemanah tanggam tangga sida serumah nya. Datai ba pala tangga sida pan lalu mansa dinding, sida pan ngerara pemanah chat dinding orang nya. Enti bisi dirias orang enggau ukir, sida pan lalu muji pemanah likau enggau chura ukir orang nya.

Udah nya sida lalu tama ke dalam agi ngagai rumah orang nya lalu nyebut leka pengap muji pintu ke belagu anak orang. Sida pan lalu begelih enggau ripih tiang medang lamba lulai, ba batang iya ditanchang ka gelanggang manuk tawai, ukai enda ba puchuk iya, teleba alai endu Teruna Dara Pandai ngeredai punggai tali tengkebang.

Nyadi lebuh bala lemambang deka nuduk ka diri ba ruai ti mela orang sakit nya, sida pan lalu muji pemanah anyam tikai ba ruai orang nya.

Abis pejalai niti rumah orang lalu bedijir lalu disibur enggau ai tuak. Tembu nyibur ai, manuk dibiau baru kena ngerah  niri ka tiang pandung ba tiap belah ruai. Udah pandung didiri nya baru miau manuk kena ngerandang jalai. Tembu nya lemambang lalu berengkah nyampi iya nya Sampi Gawai Sakit, tang sebedau nyampi sida dulu deka ngambi orang ke sakit nya pansut ari bilik lalu diengkah ba meligai di ruai sida empu.

SAMPI LEMAMBANG

Lemambang ke nyampi nya lalu ngangau ka bala semengat tuai tuai menua ke udah lesi laban minta sukung, minta tulung sida nya ngeraika tudah ti sakit nya.

Nyadi sampi tu panjai, lebih agi enti lemambang nya lalu nyebut rintai siku-siku tuai sida menua nya. Enti dalam Batang Krian, iya deka nyebut bala tuai Krian baka Gun Mangku Bumi, baka Antau Linggang Nengeri.

Baka sida di Paku tauka di Padeh enggau pati Saribas bukai, nyangka deka ngena leka sampi munyi ngangauka

Uyut nama Bedilang, Atin Apai Saang, Sabuk Apai Maang,

enggau Dana Rekaya Bayang.

Tang batang kangau ti sebaka nya endang ngangau sida Keling enggau bala iya ari Panggau Libau Ke Lendat Dibiau Takang Isang, Merawa Lama Munyi Ke Berimba Buong Nebang, Tuchung Engkeranji Padi Baka Api Ke Nyadi Mau Ngerendang.

Nya alai kangau sampi ba senentang tu nya nyau deka sebaka, enda ngira dini menua alai orang ke begawai nya. Kebuah pia, laban orang ke dikangau nya sigi aki ini peturun kunsi bansa Iban.

Udah tembu lemambang nyampi, pengawa gawai nya lalu dipenggal orang enggau sibur ai tuak tauka utai irup enggau pemakai bukai.

Tembu nya baru lemambang belabuh mengap. Sida bedau angkat tang nyebut leka pengap nya agi mengkang duduk.

Nyadi udah nya nitih ka ripih pengap nya bala lemambang lalu Ngerara rumah orang ke deka begawai dientudika Ngading Iyang Lemambang ke alai lemambang ngerintai bala iyang sida sereta lalu ngichaka bala iyang nya datai mantu sereta nulung mai peminta ngena pengap sida awakka pengap nya sidi lalu ulih ngeraika orang ti sakit nya.

Nyadi sekali agi ga bala lemambang mengap ngerintai  benyawa tauka ngena kangau pengap. Entudi nya sida lalu nurunka Petara Manang ari langit.

Nyadi genteran leka main ti manah nya lebuh sida ngelulu deka Ngiga orang d’injau ngambi Menjaya Manang Raja datai ngabang.

Lemambang udah nya lalu nyebut leka pengap pasal orang ke d’injau ngambi ngabang, iya nya Kusing seduai Entawai ke nyikap diri deka nurun ngambi ngabang.

Apin nurun, ambai seduai dulu ngangau deka mekal seduai enggau pengaruh kena beruntu bejalai jauh. Seduai pan lalu nurun ari rumah, ku kelulu lemambang.

Seduai lalu mansa menua Manang Ridun, udah nya menua Manang Sampuk, Manang Ruai, Menggung, menua Aki Ungkuk. Angkat ari nya seduai datai ba Kebung Langit, udah nya baru datai ba menua Menjaya Manang Raja ke alai seduai niki madah pejalai.

Udah Menjaya nutung pengaruh nya baru manang bukai nguang lalu sama nurun ngabang ari rumah iya.

Lebuh nurun ari langit bala Menjaya terengkah ba kayu perugan gasing. Udah nya terengkah di tanah. Mayuh menua kena pansa sida  datai ka sida terengkah ba pendai orang ke begawai nya. Sida lalu mandi ba pendai nya, ku kelulu bala lemambang.

Nyadi udah bekau mayuh kelulu pengawa bukai, bala lemambang lalu penudi iya nyebut leka pengap ngenang bala Menjaya Manang Raja ke ngambuh tubuh orang sakit nya di tanju.

Udah tembu ngambuh, nya baru lemambang mengap baru mulai ka semengat antu enggau semengat sida iya empu.

Tembu meh pengawa mengap ke lalu jadi pengujung Gawai Sakit. Tang gerai meh kitai ku Selempandai, gayu meh kitai ku antu, panjai nguan menua meh iya ti sakit nya, ku petara.

Nyadi ngagai pemacha pia mega, kitai endang semampai besampi minta penyelap, minta pengembap, minta pengerai, minta penyamai senang lantang belama.

Oleh TELESA EMPERAN

See author's posts